
Sus, cerul nopţii exploda sub focul artificiilor; 
comete, stele cu coadă, stele în flăcări... Se 
sărbătorea data de patru iulie în Las Vegas, iar 
Dillon McKenna trebuia să sară cu motocicleta peste 
vulcanul acela în miniatură, care erupea la fiecare 
cincisprezece minute în fața cazinoului Mirage. 
Mulțimea părea foarte agitată. Dillon se îndreptă 
spre mijlocul străzii, despicând mulţimea cu braţele 
sale puternice, pentru a-și face loc. Se aşeză în șaua 
motocicletei, apucă ghidonul, apoi se îndreptă. Se 
balansă un moment ca un dansator pe sârmă, dădu 
drumul ghidonului și se ridică în picioare. Multimea 
amuți. Unii spectatori fluturară stegulete și-și arun- 
cară şepcile alb, roșu și albastru în aer. Dillon se 


aplecă din nou să se prindă de ghidon și lăsă să-i 
scape o înjurătură. Simţea că ia foc din cauza căștii şi 
a costumului pe care L.W. îl comandase special pen- 
tru aceste sărituri. Sudoarea îi curgea pe față, îi intra 
în ochi, orbindu-l. Clipi des pentru a-și limpezi 
privirea. Se gândi că era ultima săritură pentru el. 
Numai gândul acesta îl mai răcori. ÎL făcu să fie mai 
atent, să execute săritura aproape perfect în fața 
oamenilor care-l vedeau pentru ultima oară. 
Fuseseră buni cu el, de-a lungul anilor, și-l 
susținuseră. Din cauza asta meritau un spectacol 
bun. De fapt, ei nu știau că Dillon va pleca, nimeni 
nu știa asta. Se aşeză mai bine în şaua motocicletei și 
ambală motorul. Se înclină în fata oamenilor care 
veniseră să-l vadă. Mulțimea începu să strige entuzi- 
asmată, făcându-i semne cu mâna. În momentul 
când ajunse pe Flamingo Road, trebui să întoarcă și 
să se îndrepte spre rampă. O voce din cască îi spuse 
că mai avea două minute până la explozia vulcanu- 
lui. Ambală motorul, roţile scrâșniră, și întoarse 
motocicleta. Din culise cineva trase spre el conform 

scenariului, fără însă a-l nimeri. Motocicleta modifi- 
cată special pentru această acrobație era acum 
pregătită pentru săritura care-l făcuse celebru pe 
Dillon Mc Kenna. Lumea începu să scandeze 
numele lui. 

— Dillon. Di-llon... O mie de voci răsunau ca una. 

— Mai ai un minut, îi şopti vocea în cască. Apoi 
începu numărătoarea inversă: cincizeci și opt, 
cincizeci şi şapte... Dillon ambreie. Mulțimea tăcu 
brusc urmărind cum el se aruncă înainte, prinde 
viteză și o ia spre rampa care sfârșea în inima vul- 
canului. În fata lui, ca și sub el, se declanșase 
erupția. Aflat la marginea rampei, Dillon se pregăti 
de săritura cu motocicleta, aruncându-se în întune- 
ricul din faţa lui cu șaptezeci și cinci de mile la oră, 
iar focul izbucni sub el. Se aruncă lăsând în urmă 
oamenii și focul. Tinea mâinile încleștate de ghidon, 
aplecat în faţă, atent la traiectoria pe care trebuia s-o 
urmeze, așteptând să apară rampa de aterizare. 
După arcul pe care-l descrise motocicleta lui, trebuia 
să înceapă coborârea. Roata din spate ateriză pe mar- 

ginea rampei și, pentru o fracțiune de secundă, gândi 
ușurat că scăpase și de data asta și era liber să plece 
acasă. Dar deodată realiză că nu era chiar așa. Atinsese 
rampa prea devreme. Gândul îi apăru când simţi că 
motocicleta cu care făcea corp comun de obicei i se 
împotrivea, iar ghidonul îi scăpă din mâini. Fu 
catapultat în aer. Corpul lui lovi cu putere rampa, iar 
motocicleta veni după el. După ce loviră rampa, omul și 
aparatul se zdrobiră pe pavaj. Ultimul lucru pe care-l 
mai auzi fu vocea tatălui său decedat. „Este ultima ta 
săritură, nefericitule, n-o să mai scapi...“ 


Se visă în ţinuturile natale, în faţa casei familiei 
Beaudine, la Red Dog, California. Era o seară de 
toamnă târzie şi simţi chiar şi mirosul frunzelor arse. 
Avea șaptesprezece ani pe atunci, iar Cat Beaudine îi 
făcea morală, ca de obicei. 

— Am avut o singură dorinţă, Dillon McKenna, 
s-o aduci pe sora mea la ora nouă, dar ca de obicei, 
nu te-ai ţinut de cuvânt. 


Adora, iubita lui, îl ţinea de braţ. Iar el vru s-o 


impresioneze pe Adora punând-o la punct pe sora ei 
mai mare. Dillon deschise gura vrând să-i spună ceva 
lui Cat Beaudine, dar vorbele refuzară să iasă. Casa 
familiei Beaudine dispăru deodată în ceață. Cineva 
pomeni ceva despre semnele vitale. Fete cu măști 
chirurgicale erau aplecate asupra lui. Privirile lor 
erau îngrijorate. Cineva încerca să-l calmeze, 
spunându-i că totul va fi bine. Apoi se visă din nou 
în faţa casei familiei Beaudine, iar Cat Beaudine îl 
tintea cu pușca tatălui ei. Atunci își dădu seama că 
visează, Cat Beaudine nu-l ameninţase niciodată cu 
pușca, îi spusese doar că ar putea s-o facă. În vis, sau 
în timpul halucinaţiilor lui, căci nu mai știa ce era de 
fapt, el putea să vorbească și o întrebă pe Cat: 

— Ce-ţi pasă ţie de sora ta și de ora la care vine 
acasă? 

— Cineva trebuie să aibă grijă de ea și de familia 
asta. Nu este o obligaţie pe care mi-am asumat-o cu 
plăcere, McKenna, ci m-am trezit cu ea, la moartea 
tatălui nostru. 


— Nu poţi să mă ameninţi cu pușca numai pentru 


că am adus-o cu o oră mai târziu! 

Dar Cat trăsese în el. 

Simti o durere fulgerătoare și glontul mușcându-i 
carnea. Cineva întrebă: 

— Unde este anestezistul? 

Dillon nu mai auzi nimic. 


Mult mai târziu, Dillon lupta din răsputeri să 
revină la realitate. Acum, durerea era diferită. O 
simţea, îl mânca de viu, cu toate că-i administraseră 
destule calmante ca să i-o mai ușureze. Nu mai 
simţise niciodată o durere așa de mare. Deschise 
ochii, dar nu îndrăzni s-o facă dintr-o dată, din cauza 
luminii care i se păru orbitoare. Văzu instalaţia de la 
capul patului, prin care îl hrăneau. Mai văzu şi un 
mic aparat care scotea niște zgomote slabe, ca de 
bule de aer care se ridică la suprafața apei. Simti 
mirosul puternic de dezinfectant al încăperii în care 
se afla, dar și pe cel al florilor care împodobeau 

salonul. Probabil, lumea i le adusese ca să-i 
îmbunătăţească starea de spirit, lui, invalidului. 
Deodată auzi voci de undeva dintr-un colț al camerei. 

— Doctorii au spus că nu va mai putea merge, va 
rămâne imobilizat. Nu cred că voi putea... 

— Taci, Natalie, pentru numele lui Dumnezeu, nu 
vezi că s-a trezit? Dacă te aude? Vrei să strici totul cu 
inconștienţa ta? 

Văzu două persoane apropiate lui, culmea, una 
era Natalie, femeia cu care voia să se căsătorească, 
iar bărbatul era Leo Ward, cel care-l lansase în acest 
spectacol și-i făcuse un nume. Îi privi și-și spuse că 
el nu le va mai fi de folos în nici un fel, acum. Dar, 
probabil, ceea ce era mai rău îl aștepta de acum 
înainte, căci viaţa lui nu va mai fi la fel. Va duce o 
viață de om handicapat și nu mai putea spera la 
nimic bun. Simti dorinţa de a se întoarce la locurile 
natale. Simti nevoia unei femei care să sufere alături 
de el, să-i fie sprijin în momentele grele care vor 
veni. Trebuia să fie o femeie puternică. Și mai tre- 
buia să știe să se ocupe şi de moralul lui. 

Capitolul 1 


După optsprezece luni... 


Cat Beaudine vru să intre în dormitorul surorii 
sale, Adora. Televizorul care se afla pe una dintre 
noptiere transmitea știrile de la ora unsprezece. 
Cat se uită imprejur cu un ochi critic, așa cum 
făcea de obicei. Peste tot se aflau șerveţele folosite, 
hârtie de ambalaj pentru flori şi alte multe lucruri 
risipite. Ordinea și curăţenia nu erau punctele 
forte ale Adorei. În mijlocul patului, printre alte 
șerveţele mototolite, Adora, sora ei, cu rimelul 
scurs pe obraji, suspina după ultimul ei iubit, 
Farley Underwood, care o părăsise. Ca de obicei, 

Adora o chemase pe Cat doar ca să primescă 
„îngrijiri sufleteşti“ din partea ei. De-a lungul tim- 
pului Cat o mai consolase de câteva ori pe sora ei, 
din aceleași motive. Adora era îmbrăcată într-un 
capot care îi cam alunecase într-o parte pe umăr și 
părea cea mai nefericită femeie din lume. 

— O, Cat! Îți mulţumesc că ai venit, zise Adora 
ștergându-și ochii. Eşti cea mai bună soră din 
lume, nu știu ce m-aș face fără tine. Îmi pare rău 
că-ți creez probleme, dar știi că nu am pe nimeni 
altcineva. Pe umărul cui să plâng? De ce mi se 
întâmplă toate numai mie, surioară? De ce mă lasă 
toţi bărbaţii pe care-i iubesc? N-am vrut decât să 
am și eu ceea ce au surorile mele mai mici, un 
bărbat bun, o familie, copii, o viaţă normală, dar se 
pare că mie nu-mi este dat așa ceva. Oare cer prea 
mult de la viață? 

— Nu, Adora. 

— Şi atunci? Am deja treizeci și patru de ani, Cat. 
Cât să mai aştept? Eu nu sunt ca tine, nu am tăria 
ta de a înfrunta viaţa, nu pot cutreiera muntii ca 

tine, încălțată cu cizme, și în jeanși, fără vreun 
bărbat alături; sunt o femeie obișnuită, vreau un 
cămin, un copil. Adora izbucni în plâns, iar Cat o 
îmbrăţișă cu căldură. 

— Erai prea bună pentru el, Adora, uită-l și nu 
mai suferi pentru el, sunt sigură că vei cunoaște 
un alt bărbat, care să-ţi merite dragostea. 

— Crezi că bărbatul potrivit ar mai putea să apară? 

— Sigur că da, este doar o chestiune de timp... 

Dar Cat nu-și sfârși ideea căci Adora n-o mai 
asculta, fiind atentă la televizor. 

— Dumnezeule! exclamă ea. 

O reporteră foarte cunoscută lua un interviu 
unui bărbat. 

— Este Dillon, Dillon McKenna, dă mai tare, Cat! 

Văzând că sora ei nu execută imediat ce i se 
ceruse, Adora dădu la o parte mormanul de perne 
și găsi telecomanda, dând televizorul mai tare. 

— Aşadar, Dillon, ne poţi vorbi despre cartea pe 
care ai scris-o? spunea reportera. 

Cat fluieră a pagubă. 

— Dillon McKenna n-a scris nici o carte în viaţa lui. 


— Sst! zise Adora. Ce bine arată Dillon! Nici nu 
se vede că a suferit un accident cumplit acolo, în 
Las Vegas. 

— Dacă vă uitaţi în partea de jos a ecranului o să 
vedeți că n-am scris-o eu, spunea Dillon. EI se întoarse 
spre bărbatul care stătea în dreapta lui. Oliver a făcut-o. 

— Dar povestea este autentică, eu am scris ce 
mi-a spus Dillon. Am început cu rodeoul, cu figu- 
rația și cascadoria, nu lipsește nimic din viaţa lui, 
poate doar aventurile sentimentale asupra cărora 
n-am insistat căci nu mi s-au părut semnificative. 
Desigur, cartea sfârșește cu accidentul de la Las 
Vegas, de acum un an și jumătate. 

— Şi ce vei face de acum înainte, Dillon 
McKenna? 

— Nu știu, lucrurile vor fi altfel ca până acum. 
Va trebui să decid unde mă voi stabili, şi-mi voi 
înscrie viaţa pe alte coordonate. 

Cat nu mai ascultă, începu să adune șerveţelele 
folosite de sora ei și le aruncă în coș. 

— Ce zici, Cat? Dillon arată grozav, nu? 


— Aşa este, zise ea, căci nu putea nega un lucru 
atât de evident. 

— Crezi că se va întoarce aici? 

Cat era circumspectă, nu putea să creadă că o 
celebritate ca Dillon McKenna s-ar putea întoarce 
în orășelul de munte Red Dog. 

— Dacă se va întoarce, tu vei ști prima, doar ai 
grijă de casa lui! zise Adora. 

— Adora, el n-a stat niciodată în casa asta! A 
cumpărat-o printr-o firmă imobiliară care m-a anga- 
jat pe mine să mă ocup de ea. Mai bine lasă-l pe 
Dillon și gândește-te la tine. Te simţi mai bine acum? 

— Cred că vrei să te duci acasă, nu? 

— Aș minţi dacă aș spune că nu, dar, dacă vrei, 
mai stau cu tine. 

— Nu, surioară, văzându-l pe Dillon mi-am mai 
revenit puţin. 

Cat își sărută sora. 

— Dacă ai nevoie de mine, mă găseşti acasă. 

— Mulţumesc, surioară. 

Capitolul 2 


Dillon Mc Kenna coborî din Land Cruiserul 
său, ignorând durerea permanentă și sâcâitoare pe 
care o simţea în șold, care probabil îl va chinui 
toată viaţa de acum înainte. Zăpada scârţâia sub 
cizmele lui. Casa arată bine, se gândi el. Era con- 
struită din lemn ignifugat, iar pe partea dinspre 
munte peretele era de sticlă pentru ca propri- 
etarul să se poată bucura de priveliștea aceea mi- 
nunată a cărei frumuseţe ar fi impresionat pe 
oricine. 

Dillon inspiră adânc, bucurându-se de aerul 
acela proaspăt, cum numai aici se putea respira. 

De undeva se auzea zgomotul făcut de cineva 
care spărgea lemne. Văzu o camionetă parcată 
aproape de casă și se gândi că probabil era a per- 
soanei care se îngrijea de casa lui. După ce-și 
încheie jacheta îmblănită privi mai atent spre 
bărbatul care spărgea lemne cu gesturi foarte 
sigure. Dillon zăbovi urmărindu-i mișcările și 
apoi zâmbi spunându-și că în urmă cu 
unsprezece luni n-ar fi avut răgaz să facă asta. I 
s-ar fi părut un lucru nesemnificativ și nu și-ar fi 
pierdut vremea. Dar accidentul pe care-l suferise 
și de pe urma căruia își revenise doar datorită 
competenţei unui chirurg grozav, care-l 
realcătuise din plastic și metal, îl făcuse să apre- 
cieze lucrurile simple care formează viaţa 
adevărată. Tocmai atunci omul simţi că este 
observat și, lăsând jos toporul se întoarse cu faţa 
spre el. Lui Dillon i se păru de la distanţă că 
bărbatul avea trăsături foarte delicate, iar mai 
apoi observă că avea și sâni care se conturau fru- 
mos pe sub pulovărul cam decolorat, ce-i drept. 

Apoi, realiză că se înşelase cumplit, că era de 
fapt o femeie, care veni spre el, după ce-și 
scoase căciula de pe cap. Pe măsură ce se 
apropia, Dillon îi admiră ochii de un albastru- 
cenușiu, pe care îi mai văzuse undeva, a, desi- 
gur, era Cat Beaudine, sora Adorei. 

Era în sfârșit acasă. Acest gând îl făcu să se simtă 
dintr-o dată mai bine. 

— Dillon? Dillon McKenna? 

— Chiar eu sunt, Cat. Bine te-am găsit. 

Acum era rândul ei să rămână cu gura 
deschisă. Nu se mai văzuseră de șaisprezece 
ani. Poate că ea fusese şi la înmormântarea 
tatălui lui, în urmă cu opt ani, dar el nu-și 
amintea s-o fi văzut. Dillon îi întinse mâna. 
Femeia avea o palmă grea, aspră din cauza 
muncii. Dillon îi luă mâna în palmele sale și 
observă că femeia asudase probabil din cauza 
efortului iar pe frunte îi apăruseră broboane de 
sudoare. Deodată el îi eliberă mâna căci realiză 
c-o ţinuse cam mult. 

— Ce faci, Dillon? întrebă ea. Mi-ai făcut o sur- 


priză. Când m-au sunat cei de la agenţie să 
deschid casa m-am gândit că... 

— Că poate vine vreun nou chiriaş? 

Ea dădu din cap. 

— Dar ar fi trebuit să mă aștept la tine, am auzit 
că vrei să petreci câtva timp în linişte, să te refaci 
de pe urma accidentului în care era să-ţi pierzi 
viaţa. 

— De unde ai auzit? 

— La televizor, acum câteva săptămâni. 

— Mă surprinde că te-a interesat, nu m-ai plăcut 
niciodată prea mult. 

Femeia îl privi în ochi. 

— Nouă, celor de aici, care trăim departe de 
lume, ne place să fim informaţi, mai ales despre 
cei care au făcut ceva în viaţă. Iar dacă ai vrut să te 
retragi undeva, acesta este locul cel mai indicat. Te 
poti bucura de toată liniștea din lume. 

— Nu exagera, sunt doar patruzeci de kilometri 
până la Reno. 

— Dar atunci când ninge este cam greu să-i străbaţi. 


— Ştiu, doar am crescut în ţinuturile astea. 
Nu cumva încerci să scapi de mine, Cat? o 
necăji el. 

Ea nu zâmbi. 

— Nu, cum aș putea s-o fac? 

— Bine, pentru că vreau să stau mult timp aici. 

— Este problema ta. Dillon, cred că vrei să intri 
în casă, să despachetezi. Casa este curată. 

— Tu te-ai ocupat de curăţenie? 

— Eu nu fac curăţenie, asta este problema 
agenției. Am dat drumul la apă și la căldură de 
câteva ore, iar acum voiam să tai nişte lemne, mă 
gândeam că poate o să vrei să faci focul în 
șemineu. Mă întorc la munca mea și, când termin, 
o să-ţi fac focul. 

Dillon avu o idee mai bună. 

— Ştii ce? Lasă naibii tăiatul lemnelor acum. 

— Dar eu... 

— Ajunge dacă aduci în casă lemnele pe care le-ai 
spart. Hai să bem o bere și să mai stăm de vorbă. 


21 


— De dragul vremurilor trecute. 


— Bine, cedă Cat, realizând că nu avea argu- 
mente. Imediat ce o făcu, tenul ei căpătă o nuanță 
uşor roșiatică. 

— Berea este în mașină, mă duc s-o aduc, zise 
Dillon. 

Cat încercă să protesteze, dar el plecă pe cât de 
repede îi permitea șoldul cel reconstruit, poate 
tocmai pentru a evita să audă protestele ei. După 
ce băgă mașina în garaj și intră în bucătărie, o 
văzu pe Cat cu braţele pline de lemne. Ea îl zări 
prin ușa de sticlă și-i aruncă o privire curioasă. 
Dillon îi deschise uşa dinspre terasă, iar ea puse 
lemnele în cutia lor, apoi îşi scoase mănusșile și le 
puse în buzunar. Dillon scoase două cutii de bere 
în timp ce ea se apleca să facă focul în șemineu. El 
puse cumpărăturile în debara și se întoarse. Îi 
întinse o cutie de bere și începură să bea. Dillon 
o invită să se aşeze pe canapeaua din fața 
șemineului. 

— Canapeaua este deschisă la culoare iar 


hainele mele sunt cam murdare, va trebui prote- 
jată cu o husă, zise ea. Trebuie să mai știi că am 
verificat astăzi toate ţevile casei și nu vei avea 
probleme cu ele. 

Dillon vru să-i spună că nu-i păsa de acea cana- 
pea, dar realiză că hainele ei erau doar o scuză, ea 
nu voia să stea jos. Nu voia să se simtă conforta- 
bil, în general, sau poate nu voia s-o facă în 
prezenţa lui. Privi prin peretele de sticlă, unde 
lumea părea că se scufundă într-o mare de 
zăpadă. 

— Nu-mi vine să cred că mă aflu în sfârșit aici, 
murmură el. Este o priveliște minunată. Am 
cumpărat casa asta acum șapte ani, într-o doară. 
La moartea tatălui meu, am văzut-o și m-am 
îndrăgostit de ea. M-am gândit că atunci când 
mă voi retrage, mă voi simţi foarte bine pe 
meleagurile astea, care-mi evocă atâtea 
amintiri. 

— Ai făcut foarte bine, Dillon. 

Dillon o studie întrebându-se dacă ea se schim- 


base prea mult. Cu şaisprezece ani în urmă pe el 
nu-l impresionau calmul, stăpânirea ei de sine, 
puterea pe care o emana. Pe atunci nu pentru 
aceste calităţi se uita la o femeie. I se păruse prea 
dură și poate chiar așa fusese. 

— Am auzit despre accidentul tău, începu ea. 

— Da, am făcut o săritură nereușită peste un vul- 
can la cazinoul Mirage din Las Vegas. Săritura mi-a 
reușit dar aterizarea n-a fost bună. Am suferit 
destul până m-au refăcut doctorii. 

— Dar au făcut-o foarte bine. 

— Pe dinafară aşa pare. Recuperarea este destul 
de lentă totuși, mă simt rigid și țeapăn. Dar acum 
te rog povestește-mi despre ce s-a mai întâmplat 
pe aici, despre familia ta, pentru început. Mama ta, 
surorile tale. 

— Mama s-a recăsătorit, zise ea răsucind cutia de 
bere pe o parte și pe alta. Cu un pictor pe care l-a 
întâlnit la bingo. A fost dragoste la prima vedere și 
acum locuiesc în Tucson. 

— Şi cele mici? 
— Deirdre și Phoebe? 


— Exact. 


— S-au căsătorit amândouă, Deirdre locuiește la 
Loyalton și Phoebe la Portola. 

— Şi tu? 

— Eu? zise ea surprinsă de intrebare. Eu nu m-am 
căsătorit. 

Era răspunsul pe care îl aştepta el, dar era ten- 
tat să aprofundeze subiectul, să știe de ce era încă 
necăsătorită. Se decise însă că nu era bine s-o 
facă; femeia părea destul de arțăgoasă și era evi- 
dent că nu-i plăcea să vorbească despre sine. Sau 
poate numai pentru că nu avea prea multe de 
spus? 

— Ai şi nepoti? 

— Cinci. Doi de la Deirdre și trei de la Phoebe. 

— Şi când te gândești că fetele astea erau niște 
copii când am plecat de aici. Dar Adora? 

Dillon observă că femeia strânse mai tare 
cutia de bere din mână și realiză că făcuse o 

greșeală. Ştia exact ce era în mintea ei; ce naiba 
căuta ea acolo cu fostul iubit al surorii ei? 

Femeia se forță să zâmbească. 

— Adora este bine, dar nici ea nu s-a căsătorit. 
Are un salon de înfrumusețare pe strada Beau 
Bridge. Se numește Shear Elegance Salon of 
Beauty. Îi merge destul de bine. Dar acum văd că 
s-a făcut cam târziu și aş vrea să plec, zise ea 
îndreptându-se spre ușă. 

Dillon se ridică și întinse o mână spre ea. 

— Aşteaptă puţin, Cat. 

Ea îngheță, apoi întoarse capul să-l privească. 
Expresia de uimire de pe faţa ei spunea totul: 
bărbaţii rareori o atingeau. Iar acum un bărbat 
făcea asta și ea nu ştia cum să reacționeze. Era cu 
un an mai mare decât el, așa-și amintea Dillon. 
Avea treizeci și cinci, poate treizeci şi șase de ani. 

— Ce dorești? întrebă Cat în cele din urmă. 
Vocea ei trădă uimire. Din nou el nu-i răspunse, 
dar nici nu-i eliberă mâna. Simţea pielea ei suplă și 
caldă, mușchii ca de oțel. Era o femeie puternică. 

— Lasă-mă să plec, repetă ea. 


— Cat, vreau să-ţi mulțumesc c-ai avut grijă de 
Casă. 

— Nici o problemă, zise ea cu ochi reci. Pentru 
un necunoscător privirea ei ar fi ilustrat iarna de 
afară, dar el știa că, dacă va insista, va da și de 
căldură. 

Cat se întoarse și plecă. 

Dillon rămase cu ochii aţintiți în urma ei mult 
timp după ce ea dispăru. Se simţea neașteptat de 
bine. După accident, după dezamăgirile care 
urmaseră, după lunile de durere și eforturi, de 
teamă să nu-și forțeze picioarele, se simţea bine 
stând la fereastra unei case care-i plăcea, privind 
munții iarna. Era bine acasă. Şi era la fel de bine că 
această femeie știa să rezolve toate lucrurile. 
Pentru că el simţea că va avea nevoie de ea. 

Capitolul 3 


— Ei, l-ai văzut pe Dillon? 

Uimită, Cat se intoarse. Adora, aflată în mijlocul 
casei ei, îi zâmbea complice. 

— Cum ai intrat? o întrebă Cat în loc să 
răspundă la întrebare. 

Adora o privi jignită. 

— Ai lăsat uşa deschisă la bucătărie. Ei, l-ai 
văzut? insistă Adora oftând, toată lumea 
vorbește numai despre el. A făcut cumpărături 
la băcănia din centru, iar Lizzie Spooner a 
umplut tot orașul despre felul în care arată 
Dillon. 

— Da, m-am ocupat de casa lui, ştii, este 


obligaţia mea, în cadrul agenţiei. 

Adora o privi cu reproș. 

— Te-am sunat de multe ori, dar n-ai răspuns. 
Tu de ce nu m-ai sunat? 

— Abia am sosit, Adora, sunt obosită. Vrei 
puțină cafea? 

— Aș prefera un ceai. Spune-mi, Cat, cum poţi 
trăi aici, în pustietatea asta, fără să ai cu cine 
schimba o vorbă? 

— Îmi place să trăiesc retrasă, mă simt mai bine 
astfel. Citesc tot timpul. 

— Da, uitasem că tu ești diferită de restul fami- 
liei, o necăji Adora. Nu-ţi lipseşte familia noastră, 
felul în care trăiam acasă? 

Cat îşi aminti de casa în care se născuseră. Nu 
era foarte mare și era cam greu să crești în ea patru 
fete. Avea o singură baie, permanent ocupată de 
vreuna dintre fiicele familiei care se machia sau se 
pieptăna. 

— Ei, nu-mi răspunzi? insistă Adora. 

— Prefer intimitatea casei mele de acum, zise 


Cat turnând apa din ceainic peste pliculeţele de 
ceai. 

— Mie-mi lipseşte, eu sunt o iubitoare a atmos- 
ferei de familie. 

— Ştiu, zâmbi Cat îngăduitor. Adora suferise cel 
mai tare la căsătoria mamei lor. Charlotte 
Beaudine Shanahan depinsese mereu de primul ei 
soţ. lar din ziua în care-și cunoscuse cel de al 
doilea soț, fiicele ei trecuseră pe planul doi. Dar 
Cat se descurcase, suplinind rolul ambilor părinți. 
Phoebe și Deirdre aveau acum propriile lor familii, 
numai Adora rămăsese singură. 

Aceasta își scoase haina, apoi se așeză pe un 
fotoliu, privind-o insistent pe Cat. 

— Hai, povesteşte-mi, l-ai văzut, nu? 

Cat oftă. Nu avea chef să vorbească despre întâl- 
nirea ei cu Dillon McKenna. 

— Cat, ai sau nu de gând să-mi povestești despre 
el? Am avut dreptate, nu? S-a retras aici ca să se 
liniştească, să se gândească la viaţa lui viitoare, nu? 

— Nu mi-a dat amănunte, dar cred că ai drep- 


tate. Dillon s-a schimbat foarte mult, nu mai este 
cel pe care-l știi tu de acum şaisprezece ani. A tre- 
cut o viaţă de când a plecat de aici. 

Adora oftă. 

— Nu putea să se schimbe radical. Eu îl 
cunosc bine, a fost primul meu iubit. Despre ce 
aţi vorbit, Cat? Spune-mi odată, mor de curiozi- 
tate. 

Cat se uită la sora ei, întrebându-se dacă putea 
cumva să se eschiveze de la această conversaţie 
stânjenitoare. 

— Nu ştiu ce să-ți spun, n-am discutat nimic din 
ceea ce te-ar putea interesa. Dillon Mc Kenna mi-a 
oferit o bere, am acceptat-o și am discutat 
banalităţi. 

— Povestește-mi totul, fiecare vorbă pe care ţi-a 
adresat-o. 

Văzând că nu avea nici o posibilitate de scăpare, 
Cat începu să-i descrie întâlnirea cu Dillon, 
omiţând intenţionat acele momente în care mâna 

lui întârziase cam mult pe braţul ei. După ce Cat 
termină de povestit, Adora se așeză din nou în 
scaun și sorbi o gură de ceai. 

— Te-a întrebat despre mine? Desigur tu i-ai 
spus ce fac, iar el a început să anticipeze. O să mă 
duc chiar acum acasă la el să-i urez bun venit. 

— Adora, poate ar fi mai bine să-l lași... 

— Mă și duc, zise fata hotărâtă, iar Cat își spuse 
că sora ei era destul de mare acum și putea să 
decidă singură ce era mai bine pentru ea. Cu obra- 
jii îmbujoraţi, Adora se îndreptă spre ușă. 


A doua zi era sâmbătă, dar telefonul ei sună 
exact la ora nouă. Se gândi că era Adora cu detalii 
despre întâlnirea cu Dillon. ÎL lăsă să sune de trei 
ori înainte de a răspunde. 

— Bună, Cat, se auzi o voce profundă de bărbat. 

Cat simți fiori și aşteptă o secundă să se 
liniştească înainte de a răspunde. 

— Bună, Dillon. 
— Cat, de când am venit aici am avut timp să mă 


gândesc la mine și situația mea și am ajuns la con- 
cluzia că am nevoie de ajutorul unei femei price- 
pute. 

— Ce fel de ajutor, Dillon? 

— Pentru început, zise el, aș avea nevoie de mai 
multe lemne. Aș mai apela la tine pentru un video 
performant și alte echipamente electronice; din 
câte am înțeles, tu te pricepi să mi le instalezi. Am 
comandat și o antenă pentru satelit, care trebuie 
să sosească, precum și echipamentele pentru 
exerciţiile fizice pe care va trebui să le fac zilnic, ca 
să evit astfel atrofierea mușchilor. Am și o mulţime 
de cărți și aș avea nevoie de mai multe rafturi pen- 
tru bibliotecă. Am mai auzit că te pricepi şi la 
tâmplărie. 

Cat nu-i răspunse. Se gândi că Dillon aflase 
prea multe despre capacităţile ei în numai 
douăzeci și patru de ore. Dar se gândi și la banii pe 
care i-ar plăti el pentru tot ceea ce solicita, iar 

acești bani nu i-ar fi stricat, mai ales în lunile de 
iarnă, când nu prea avea altceva de lucru. Ea toc- 
mai își cumpărase o casă, mică, ce-i drept, în care 
locuia, și cei cinci acri de teren ce-o înconjurau. 
Dar Dillon McKenna reprezenta primejdia pentru 
ea, pentru liniștea ei, dacă nu mai mult. Cu o zi în 
urmă, o prinsese de braţ și nu-i dăduse drumul 
decât când ea insistase să se elibereze. Apoi, sosise 
Adora cea cu ochii strălucind de fericire din cauza 
aceluiași bărbat. 

— Cat? auzi vocea lui Dillon. 

— Da, mă gândeam, ascultă, Dillon, îţi 
mulțumesc pentru ofertă, dar mă tem că va trebui 
să discuţi cu agenţia la care lucrez. 

— Am făcut-o deja. 

— Poftim? 

— Am vorbit cu cei de la agenţie și mi-au spus că 
nu au nimic împotrivă dacă noi doi am rezolva 
aceste probleme, mai ales acum, când voi sta mult 
timp aici. Te voi plăti bine, Cat, mai spuse el avan- 
sând o cifră. 

Cat se gândi la ipotecă și la reparaţiile necesare 


casei pe care o cumpărase; trebuia să refacă 
izolatia, acoperișul, să dubleze geamurile, căci 
casa ei nu era ca a lui Dillon, se încălzea doar cu 
lemne. 

— Dacă vrei o zi sau două de gândire, nici o 
problemă. Sună-mă, da? 

Cat nu ştia cum să reacționeze. Situaţia era 
cam ciudată, deși nimic nu se întâmplase între ea 
şi Dillon McKenna. În afară de mâna lui care 
zăbovise prea mult pe braţul ei, lucru care-i pro- 
dusese senzaţii necunoscute până acum. Dar ea 
putea controla situaţia. Își spuse că lucrurile 
puteau fi văzute într-o altă lumină, căci nu erau 
atât de complicate. El trebuia să-și revină de pe 
urma rănilor şi avea nevoie de cineva care să-i 
ofere o mână de ajutor, iar ea avea nevoie de 
bani. 

— Nu am nevoie de timp de gândire, mie îmi 
prinde bine oricând să am ceva de lucru. Când 
încep? 

Cat era sigură că răspunsul lui va fi „chiar 


acum“, dar se înșelă. Dillon tăcu preţ de o 
secundă, apoi spuse: 

— Cred că de luni, când îmi soseşte o parte din 
aparate. Vino aici pe la zece. 

Foarte curând, Cat primi telefon de la 
Adora. 

— Am vorbit cu Dillon și spunea că are nevoie 
de cineva care să-l ajute cu toate problemele lui, 
mai ales cu echipamentele electronice și i-am 
sugerat că te-ar putea folosi pe tine. Nu te-a 
sunat? 

— Ba da. 

Cat aşteptă ca sora ei să mai spună ceva, dar 
aceasta n-o făcu, și preferă să încheie discuţia cu 
ea, gândindu-se cât de bine se pricepea Adora să 
profite de împrejurări. Căci dacă ea va lucra în casa 
lui Dillon atunci și sora ei avea un motiv să treacă 
mai des pe acolo. Dar Adora nu se gândise nici un 
moment că legătura „profesională“ dintre Dillon și 
Cat ar constitui un impediment pentru ea. Adora 

era mai tânără şi mai atrăgătoare decât sora ei. Și 
mai ştia că pe sora ei mai mare n-o interesau 
bărbaţii. 


Luni dimineaţa, acasă la Dillon era mare 
forfotă, căci sosise camioneta care-i aducea 
televizorul și celelalte echipamente stereo pe 
care le solicitase. Dillon le arătă oamenilor 
unde să instaleze televizorul cel mare, apoi 
începu să cotrobăie prin cutii, risipind amba- 
lajele. Voia ca încăperea să arate ca și cum el 
ar fi încercat să instaleze aparatura primită. 
Spera că astfel Cat nu-și va pune prea multe 
probleme referitor la felul în care arăta casa 
lui și că nu se va întreba cum este posibil ca 
un om care a modificat proiectul unei motoci- 
clete să nu fie capabil să instaleze un video pe 
televizor. 

Când sosi, Cat îl găsi pe Dillon în mijlocul 


sufrageriei, așezat pe podea, înconjurat de cutii 
deschise, ambalaje de polistiren, manuale de 
instrucţiuni. În spatele lui se afla un televizor nou, 
cu un ecran foarte mare. Dillon ridică privirea spre 
ea. 

— Slavă Domnului că ai venit, nu mă descurcam 
cu toate astea! 

Cat avu o senzaţie ciudată. Reuși însă s-o ignore 
și-și dezbrăcă jacheta punând-o în cuier. 

— Ce s-a întâmplat? întrebă ea pe un ton 
calm. 

— Am nevoie de ajutor, Cat. 

Se apropie de el, privi peste umărul lui, și-i 
spuse: 

— Ar trebui să începi prin a răsuci butonul ăsta 
spre dreapta. 

— N-o face pe deșteapta, Cat, ai venit aici să mă 
ajuţi, sau să mă faci să mă simt prost? 

— Bine, cu ce te pot ajuta? 

— Stai jos aici lângă mine, pentru început. 

Ea ezită un moment, spunându-și că nu era 


prea bine să stea aproape de el. Dar apoi se gândi 
că dacă n-ar face-o, el ar crede că ea are probleme, 
că se simţea în pericol, şi nu era așa. Privindu-l, 
Cat își aminti că nasul lui arăta cumva altfel cu şai- 
sprezece ani în urmă, probabil că şi-l lovise într-un 
accident. 

— Te poţi ridica singur, Dillon? 

— Nu cred c-o pot face, Cat. 

— Și atunci de ce te-ai aşezat? 

— Trebuie să fac orice, indiferent dacă-mi 
provoacă durere, altfel n-o să-mi mai revin nicio- 
dată. 

Cat îi zâmbi înțelegătoare, apoi își spuse că nu 
se afla aici pentru a asculta problemele lui Dillon 
McKenna și cât de greu se făcea recuperarea lui, ci 
venise să muncească. 

— Ţi-a fost greu, Dillon? nu se putu abtine și-l 
întrebă. 

— De fapt, nu știu ce și cui am vrut să-i demon- 
strez cu faptele mele nesăbuite, cu săriturile pe 

care numai un inconștient le putea face. Mi-am 
riscat viaţa inutil, dar accidentul de la Mirage mi-a 
pus capac. Am mai fost accidentat de câteva ori, 
dar niciodată la modul ăsta. Am stat în scaun cu 
rotile şase luni și jumătate. 

Cat se gândi la trupul ei puternic și la faptul că-l 
folosise la maximum pentru a-și câştiga existenţa. 
Nu putu să nu se gândească și la viaţa ei și se 
întrebă cum ar fi dacă ar ajunge imobilizată într-un 
scaun cu rotile. 

Cat îi privi buzele frumos conturate care 
aveau o cicatrice roșiatică, destul de 
pronunțată. 

— Asta de unde o mai ai? întrebă ea și întinse 
mâna pentru a indica cicatricea. 

— De la un rodeo, am avut buza ruptă în 
două. Dar asta a fost cu cincisprezece ani în 
urmă. 

Cat se aplecă spre el, deși putea să vadă totul 
foarte bine din poziţia în care se afla. Ea observă că 
ochii lui căprui aveau irizaţii gălbui și că, atunci 

când vorbea, se însufleţeau dintr-o dată. Îi plăcea 
mirosul lui, era ceva proaspăt, miros de cedru sau 
stejar. 

Tocmai atunci se auzi soneria de la intrare. Cat 
se ridică în grabă. 

— Probabil a sosit echipamentul pentru gimnas- 
tică. Ai două posibilități, Cat, să mă ridici de aici 
sau să răspunzi singură la ușă. 

— Nici o problemă, zise Cat şi se duse să 
deschidă ușa. 

Într-adevăr sosise echipamentul pentru gimnas- 
tică. Şi întrucât Dillon trebuia să le arate unde 
dorește să fie montat, ea îl ajută să se ridice. 
Sufrageria casei se afla la primul etaj, împreună cu 
alte trei încăperi și două băi mari. Una dintre aces- 
te încăperi fu transformată în sală de gimnastică. 
În timp ce transportau echipamentul la primul 
etaj, Dillon află că unul dintre oameni era perfect 
instruit pentru a-l monta, iar Cat îl lăsă pe Dillon 
să-l supravegheze și continuă instalarea echipa- 
mentului electronic. Pe la ora unu oamenii termi- 

nară treaba și părăsiră casa, lăsând-o pe Cat să-i 
explice lui Dillon că nu putea prinde mai nimic pe 
acel celebru televizor fără o antenă performantă. 

— M-am săturat de toate astea, zise Dillon la un 
moment dat, ar fi mai bine să mâncăm ceva. 

— Eu mi-am adus un sandviș, este în maşină, 
zise Cat. 

— Probabil cu unt de arahide. 

— Ce este rău dacă ar fi cu unt de arahide? 

— Bine, dar oricum eu voi pregăti prânzul, așa 
că vei mânca împreună cu mine. 

— Dar... 

— Nu accept un refuz, Cat. 

Care era problema? se întrebă Cat. Sălbaticul 
Dillon McKenna de altădată se transformase 
într-un bărbat civilizat, care-i plătea destul de bine 
pentru munca ei și-i mai oferea și un prânz. Dar ea 
nu putea să accepte toate astea, ea era Cat 
Beaudine. Era diferită de celelalte femei. Se 
spunea despre ea că este o persoană pe care se 
putea conta, că era cam dură, că avea prieteni 

numai bărbaţi, dar că aceștia nu se uitau la ea 
aşa cum se uitau la sora ei, Adora, de exemplu. 
Tocmai din acest motiv nu înţelegea de ce 
Dillon McKenna, care putea să aibă orice femeie 
din lume, ar fi privit-o în alt fel. De aceea îi 
zâmbi. 

— Îţi mulțumesc pentru invitaţie, Dillon. 

El scoase un curcan rumenit din cuptor și 
începu să taie pieptul în felii groase. 

— Îmi place să gătesc, să mă fi văzut cum mă 
învârteam cu scaunul cu rotile prin bucătărie! 

Dillon mai scoase o cutie cu maioneză și o 
salată și făcu două sandvișuri mari din toate aces- 
tea. 

După ce mâncară, Cat se duse să mai spargă 
niște lemne, pe care le stivui sub un șopron, pen- 
tru ca lui Dillon să-i fie ușor să le ia de acolo. Înce- 
puse să se întunece, iar ea se grăbea să plece 
acasă. Se gândi să-i strige lui Dillon de acolo din 
curte că pleacă, și să nu mai fie nevoită să intre în 
casă. ÎL strigă, dar neprimind nici un răspuns, 

începu să-l caute prin toată casa. Și îl găsi în cele 
din urmă în camera de gimnastică, îmbrăcat în 
echipament sportiv și făcând exerciţii pentru 
bicepși. Pe podea pusese un aparat de radio porta- 
bil și asculta muzică. Atunci când o văzu, se opri. 
lar ea observă că trupul îi era acoperit de mici 
broboane de sudoare. Cat îl privi impresionată, 
apoi se controlă imediat și-și spuse că lucrând în 
construcții văzuse mulți bărbaţi asudaţi, dar nu 
fusese impresionată ca acum. 

— Ai terminat totul? o întrebă Dillon. 

— Da. 

— Vii mâine la aceeași oră? 

— În mod normal ar trebui să vin poimâine, dar 
dacă ai nevoie de mine... 

— Am, Cat, mâine soseşte antena parabolică, ar 
trebui să vii şi mâine, tot așa, pe la zece. 

Capitolul 4 


A doua zi nu sosi antena parabolică, ci cărţile 
lui Dillon. El o puse pe Cat să măsoare locul în 
care putea aranja rafturile bibliotecii și să 
estimeze costul acestora. Apoi, se hotârt să facă un 
drum la Reno să cumpere lemnul necesar. Insistă 
ca ea să-l însoţească, întrucât ea era cea care le 
făcea. Cat începu să-i evite privirea, de fapt se uita 
oriunde putea să evite acei doi ochi căprui. Dillon 
o privi cum desface cutiile în care se aflau cărțile 
și, la un moment dat, se simţi dator să-i dea o 
explicaţie. 

— Cred că te întrebi cum a ajuns un pierde vară 
ca mine să aibă atâtea cărti? 

— Nu te-am considerat niciodată un pierde vară. 


— N-ai spus-o cu voce tare, este adevărat, dar ai 
gândit-o. Și ai dreptate, am avut o copilărie cam 
ciudată care nu prevestea nimic bun. Dar acum 
sunt adult și am citit mult. De fapt, cărţile mi-au 
păstrat sănătatea mintală. 

— De ce spui asta? 

— Vezi tu, Cat, când faci cascadorie aștepți 
mereu câte ceva: să se oprească ploaia, să se 
toarne o anumită scenă, și cartea m-a ajutat să-mi 
treacă vremea mai ușor. 

— Dar şcoala ţi-ai continuat-o? îl întrebă 
Cat. 

Dillon se aplecă puțin cam ţeapăn, așa cum 
făcea de la întoarcerea sa acasă, și luă o carte 
dintr-o cutie. Se uită la titlul acesteia, apoi o 
deschise la prima pagină. 

— Nu, nici un colegiu cu reputaţie nu m-ar fi 
primit. Dar tu, ai terminat liceul? 

— Da, dar aici m-am oprit, zise ea repede 
dorindu-și să nu-i fi pus întrebarea. 

— De ce, Cat? Imi amintesc că erai o fată 


deşteaptă. Parcă ai câștigat și o bursă. 

Cat îi evită privirea. 

— Da, este adevărat. Cat preferă să privească pe 
geam pentru ca el să nu-i citească regretul din 
ochi. Era ceva personal, iar ea evita să aibă ceva în 
comun cu el. 

— Ce şcoală era, Cat? insistă el. 

— Stanford. Era o bursă pentru specializare in 
domeniul electronicii. 

— Da, îmi amintesc, dar de ce nu te-ai dus, Cat? 

— Tata a murit tocmai atunci și a trebuit să renunţ. 

— Şi de ce nu te-ai dus după aceea? 

— Ce importanță mai are acum? 

— Sunt doar curios, asta-i tot, mărturisi Dillon. 

— Uite ce este, Dillon, nu-mi face plăcere să 
vorbesc despre asta. Surorile mele erau foarte mici 
pe atunci, iar mama a fost distrusă la moartea tatei, 
pentru că era dependentă de el, nu făcea un pas 
fără aprobarea lui. Nu se putea descurca fără un 
bărbat la ușă. 

— Aşa că tu ai fost acel bărbat? 


— Da, i-am luat locul tatei, am luat deciziile pe 
care mama nu putea să le ia, am avut grijă de suro- 
rile mele și am câștigat și bani pentru ca s-o putem 
scoate la cap. 

— Şi acum? De ce nu-ţi continui studiile? 

— E cam târziu, Dillon. Îmi place viaţa mea așa 
cum este. Am libertate și îmi duc viaţa așa cum 
doresc. 

— Poţi avea atât libertate, cât şi viaţă personală, 
dar poti studia în continuare. 

— Da, aș putea, dar asta este problema mea, nu 
crezi? 

Plecară cu camioneta lui Cat pentru a putea 
transporta lemnul tras la rindea. De cum 
ajunseră la Reno, Dillon simţi că-i este foame. O 
duse pe Cat la un restaurant care părea nepre- 
tenţios pe din afară. Cat decise că îi ajungea o 
salată. 

— Nu te încrunta, Cat, eu sunt șeful, deci voi 
plăti. 

Cat începu să-l contrazică, ea obișnuia să-și 


plătească partea de consumaţie sau se 
mulțumea să stea în camioneta ei și să ronţăie un 
sandviș. 

Deodată două fete care șuşotiseră într-un colţ 
se apropiară de masa lor. 

— Eşti cumva Dillon McKenna? 

— În persoană. 

— Am avut dreptate, Elaine! Îţi vine să crezi? 

Elaine îi întinse lui Dillon un şerveţel cu emble- 
ma restaurantului pe care el îi scrise două rânduri. 

Privindu-le pe cele două, Cat își spuse că nu 
mai văzuse până atunci două femei comportân- 
du-se ca două adolescente fâstâcite. Se întrebă 
cum era pentru Dillon să fie recunoscut la orice 
pas, să nu se poată bucura de intimitate. Ea se 
bucura prea mult de viaţa ei privată. 


Când se întoarseră acasă la Dillon, găsiră o 
camionetă care îi aştepta. Nici nu apucară bine să 

afle de unde venea sau cui îi aparţinea, că portiera 
se deschise și Adora își făcu apariţia, alergând spre 
partea în care se afla Cat. 

— Unde aţi fost? Era să plec! 

— La Reno, după lemn pentru rafturi. 

— Salut, Adora, se auzi vocea lui Dillon, ce te 
aduce pe aici? 

— Ai spus că-ţi trebuie o menajeră. 

— Da, şi încă foarte repede. 

— Bobby, vino aici! 

Bob Chamberlaine ieși din camionetă și veni spre ei. 

Adora făcu prezentările și Dillon îi invită pe toți 
în casă sub pretext că voia să sărbătorească faptul 
că nu va mai trebui să facă singur curăţenie. Le 
arătă echipamentul de gimnastică, după care îi 
invită pe toţi la masă. Deși Cat pretextă că are 
treabă și vrea să plece, nu fu lăsată. Conversaţia se 
desfășura foarte plăcut între ei, dar Cat surprinse 
schimbul de priviri între Adora și Dillon și nu se 
mai simţi deloc bine. Era ora nouă şi după multe 
insistente reuși să plece spre casă. 

In următoarele două săptămâni, Cat lucră zilnic 


pentru Dillon. Chiar după ce rezolvă problema 
antenei satelit și a rafturilor, Dillon mai găsi câte 
ceva de făcut pentru ea. Într-o dimineaţă, Cat găsi 
oglinzile de la sala de gimnastică sparte. Desigur, 
plecară imediat spre Reno pentru a le înlocui. 
Apoi, Dillon decise să transforme unul dintre dor- 
mitoare în birou. 

— Pentru ce-ţi trebuie birou, Dillon? 

— Nu-mi trebuie deocamdată, Cat, dar ar fi bine 
să am unul. 

— Pentru ce ? 

— Cine știe? Poate voi scrie o nouă carte. 

— Vrei să spui că-l vei folosi din nou pe bietul 
Oliver ca să ţi-o scrie? 

Cat citise cartea și o găsise interesantă. Nu-i 
spuse lui Dillon că, deși lucra zilnic pentru el, 
când se ducea acasă nu mai făcea nimic altceva în 
afară de a-i citi cartea. 

— Oliver Ames nu se poate considera exploatat. 
Am împărţit banii cu el. Dar eu am nevoie de un 


birou, Cat, asta este. Vrei să-mi faci rafturile pentru 
cărți şi un birou? 

— Sunt banii tăi... 

Cat se apucă între timp să repare chiuveta din 
bucătărie, care pierdea apă. Deodată, Dillon o 
strigă impacientat. 

— Cat, Cat, vino repede, vreau să ţi-l prezint pe 
L.W. Creedy. 

Cat scoase capul de sub chiuvetă și văzu un 
individ chel, gras, îmbrăcat într-un costum 
impecabil. 

— Mă bucur să vă cunosc, zise ea întinzându-i 
mâna după ce lăsă jos cheia fixă cu care lucra. 

— Ce bine este să ai o asemenea femeie prin 
preajmă, zise bărbatul strângându-i mâna cu 
putere. Cat se întrebă de unde-i era numele lui 
atât de cunoscut, și-și aminti imediat: din cartea 
lui Dillon. Creedy era bărbatul care organizase 
publicitatea pentru cascadoriile lui Dillon. 

— Crede-mă, McKenna, ar fi cel mai grozav 


lucru din viaţa ta, spunea Creedy. 

Cat auzi cum se trântește ușa frigiderului. 

— Nu mă mai interesează. 

— Rattlesnake Ravine! Asta îți spune ceva? 

— Este lângă muntele Shasta. Am luat legătura și 
cu cei de la Harley Davidson, ar trebui să vezi la ce 
lucrează. Este ceva ce n-ai mai văzut. 

— Vrei şi puţină maioneză? zise Dillon întinzân- 
du-i cutia. 

— Nu, doar muștar. Ar fi trebuit să știi asta de 
acum. Unde rămăsesem? A, mă gândeam să fie pe 
4 iulie, este destul de cald și lumea va ieși cu 
plăcere afară. Se petrece exact la doi ani de la acci- 
dentul tău. O să fie grozav, te vei îmbrăca în culo- 
rile steagului american și... 

— Creedy, n-ai înţeles că nu mă interesează? 

— Dar dacă renunti la sărituri ce naiba o să faci, 
Dillon? 

— Cine ştie? Poate o să fac copii, ceea ce-mi cere 
mult timp. 

— Şi cu cine, mă rog, o să-i faci? 


— Chiar te interesează, Creedy? Ai copii? 

Creedy pufni cu dispreţ. 

— Nu-mi plac copiii, McKenna. Dar dacă te 
hotărăști să... 

— Nu mă răzgândesc, Creedy. 

După vreo două zile, Dillon avu un alt vizita- 
tor. Când deschise ușa, Cat rămase fără grai. 
Dincolo de ușă se afla o femeie uluitor de fru- 
moasă. 

— Bună, sunt Natalie Evans. ÎI caut pe Dillon. Te 
rog să-l anunti. 

— Dillon, strigă Cat, ai un musafir, Natalie 
Evans! 

Dillon dădu ochii peste cap cu un aer exaspe- 
rat, apoi se forță să zâmbească. 

— Bine, invit-o înăuntru. 

Cat decise că era cazul să plece, căci rezolvase 
problemele din ziua respectivă. 

— Aş vrea să vii mâine pe la prânz, Cat, îi spuse 
Dillon la despărțire. 

Plecând, Cat observă că în faţa casei lui Dillon 


se afla un Mercedes elegant, ceea ce însemna că 
Natalie Evans era nu numai frumoasă, ci și bogată. 
A doua zi, când sosi, mașina nu mai era acolo. 

— Vrei să stăm de vorbă, Cat? 

Cum ar fi vrut! 

În ultimele două săptămâni, Cat ajunsese să-l 
placă mult pe Dillon McKenna, cel care se întor- 
sese în localitate după șaisprezece ani. Băiatul 
acela furios care fusese odată, se maturizase și 
ajunsese un bărbat responsabil. 

— Văd că nu am nimic de făcut astăzi, Dillon, 
este mai bine să plec, zise ea și se şi ridică în 
picioare. 

Dillon o prinse însă de umeri și o întoarse spre 
el. 

— Dillon? 


— Cat, zise el şi-i acoperi gura cu un sărut. 

Capitolul 5 


Cat ardea de nerăbdare. Trupul i se topise. 
Erau senzaţii minunate pe care nu le mai simţise 
vreodată. Nu putea crede că i se întâmpla tocmai 
ei. Îşi simţea picioarele tremurând, moi, fără 
vlagă, și se agăţă de umerii lui pentru ca să nu 
cadă. Dillon o strânse la piept. Deodată ea-și 
aminti că nu era bine să se abandoneze astfel 
braţelor lui, și încercă să opună rezistenţă. 

— Dillon, eu... 

El n-o lăsă să continue. O sărută din nou şi-o 
strânse cu putere în braţe. Apoi, simțind-o la fel 
de moale în braţele lui, o cuprinse de mijloc, iar 

ea își spuse că ajunsese tocmai așa cum își 
promisese să nu ajungă niciodată. Prea femeie, 
pradă senzaţiilor, pradă brațelor bărbatului. 
Dillon o dorea, asta era clar. Acest gând o 
înspăimântă. Era incredibil, imposibil, dar 
adevărat. Dillon îi atinse sânii, apoi îi ridică încet 
bărbia spre el. 

— Cat. Dillon îi eliberă buzele o clipă pentru 
a-i şopti numele. Apoi sărutul reîncepu. 
Sărutând-o, o duse spre una dintre canapelele 
mari din camera de zi. O aşeză, apoi stătu și el 
lângă ea, iar cu o mână îi deschise primul nas- 
ture al pulovărului. Apoi, mâna lui se împiedică 
de sutienul ei. Atingerea mâinilor lui îi produse 
senzaţii uluitoare. Pielea sânilor ei, foarte 
moale, făcu mâna lui să pară aspră. Apoi, Dillon 
îi desfăcu nasturii pulovărului. 

— Abia aştept să fac dragoste cu tine, Cat. Mă 
întreb când va fi posibil. Te-am dorit de acum 
două săptămâni, când te-am văzut în spatele casei 
mele. 

Cat era uluită de ceea ce auzea. Deci Dillon 
o dorise de când se întorsese acasă. Dillon o 


dorea și urma să facă dragoste cu ea, acum, 
aici. 

— Spune-mi că mă dorești și tu, Cat. Vreau să 
te aud spunându-mi asta. Vreau să nu ne mai 
prefacem că vii aici numai ca să lucrezi pentru 
mine. Nu-mi plac minciunile. Ştim amândoi pen- 
tru ce ești aici. Spune-mi-o, Cat, spune-mi-o cu 
voce tare. Vom porni din acest moment în noua 
noastră relaţie. 

Totul începu să se învârtească cu ea. Își aminti 
de Adora, de Natalie Evans. Şi poate multe altele, 
cine le putea ști? 

— Te rog, Cat, recunoaște că mă dorești. 

— Nu pot s-o fac. 

— Cat? 

Văzând că ea tace, Dillon scăpă o înjurătură, 
retrăgându-se spre celălalt capăt al canapelei. 

Cat rămase şocată, așteptând ca inima să 
nu-i mai bată atât de tare. Apoi, cu degete care 

păreau că refuză s-o asculte, ea-și încheie nas- 
turii pulovărului, după care se întoarse spre el. 
Se ridică în picioare privindu-l. 

Dillon îi înfruntă privirea. 

— Laşo! 

— Poţi să mă insulti cum vrei, nu voi face 
dragoste cu tine. Ai plănuit totul, nu? M-ai ade- 
menit aici sub pretext că ai nevoie de ajutor, ai 
inventat foarte multe nevoi. 

— Dar ai făcut multă treabă, Cat. lar eu am 
avut nevoie de acele rafturi. Recunosc însă că am 
spart intenţionat cele două oglinzi. 

— De ce ai făcut-o, Dillon? 

— Mă mai întrebi? Ce șanse aș fi avut, Cat? Nu 
puteam să-ţi dau întâlnire pentru ca să te cunosc 
mai bine. De altfel, nu cred că ai fost vreodată la 
o întâlnire. 

Ea nu zise nimic, pentru că Dillon avea dreptate. 

După un minut, el continuă: 

— Am avut nevoie de un pretext pentru a fi în 
preajma ta. 

— Dar de ce, Dillon? Puteai avea orice altă femeie! 


— Dar eu nu vreau orice altă femeie. 

— Oricum, va trebui să găsești pe altcineva. 

— De ce, Cat? Dă-mi un singur motiv pen- 
tru care n-aş putea să mă îndrăgostesc de 
tine! 

— Pentru că... eu îmi trăiesc viaţa aşa cum cred 
de cuviință, mă bucur de libertatea mea și nu 
vreau să schimb toate astea. Am petrecut zece ani 
din viaţă crescând familia tatălui meu, după 
moartea lui, așa că mi-am făcut datoria faţă de 
societate. De acum încolo voi avea grijă numai de 
mine. 

Dillon îi aruncă acea privire cu care ea 
văzuse că bărbaţii se uitau la femeile pe care le 
doreau, dar cu care nici un bărbat n-o privise 
până acum. 

— Nu ţi-am spus decât că te doresc, Cat, nu 
ti-am cerut să te legi de mine pe viață. 

— Nu, este adevărat că n-ai făcut-o. Ai vrut 
doar să faci dragoste cu mine. 

— Da, așa e. 


— Dar eu n-am vrut, Dillon. 

— Mincinoaso! N-ai vrut să te legi de 
mine! Dă-ţi o şansă, Cat! Poţi spune acum că 
nu te interesează sentimentele, dar nu este 
așa. 

— Te rog, lasă-mă să plec! 

— Dacă o să-mi repeţi asta, poate o s-o fac. 

— De acum, te rog să găsești pe altcineva care 
să-ţi facă treabă în casă. La revedere. 

— Cat? Nu m-ai lăsat să-ţi spun nimic nici 
despre Natalie, dar eu tot vreau să afli că nu este 
nimic între mine și Adora, ceea ce a fost s-a ter- 
minat cu mulţi ani în urmă. Eram copii pe 
atunci. 

— Nu cred că e cazul să-mi spui asta. 

— Ba da, Cat, pentru că tu îţi iubești mult 
sora. Și mai știu că îi ești loială. Şi poate crezi 
că dacă nu te pot avea pe tine, mă voi întoarce 
la sora ta. 

— Asta este problema ta şi a Adorei. 

Cat petrecu restul zilei verificând celelalte 


case de care avea grijă în cadrul agenţiei. 
Ajunse acasă pe seară, când începuse să ningă 
cu fulgi mari. Îşi făcu un sandviș şi îl mâncă în 
picioare, la chiuvetă, ca de obicei. După ce 
mâncă se duse în atelierul ei, unde lucră două 
ore la biroul lui Dillon. Voia să-l termine și să 
i-l trimită cât mai repede, încheind astfel orice 
legătură cu el. 

A doua zi era duminică. Cat merse la biserică 
și, după ce se întoarse, lucră din nou la biroul lui 
Dillon. ÎL termină duminică noaptea pe la ora 
două. Se odihni câteva ore și, când se sculă, îl 
sună pe Bob Tamerlain care fu de acord să treacă 
pe la ea înainte de a se duce la Dillon. Bob o 
ajută să urce biroul în camioneta ei, apoi să-l 
ducă lui Dillon. Acesta se declară foarte 
mulțumit de ceea ce văzu. După ce-și exprimă 

multumirea, Dilon se așeză la noul lui birou și 
scrise un cec acoperind costul acestuia, ca şi cele 
două săptămâni cât ea lucrase pentru el. De ase- 
meni, îi invită pe ea şi pe Bob la masă, lucru pe 
care Cat îl refuză. 

Avea să-i simtă lipsa. Ea îl îndrăgise ca prieten, 
dar se pare că Dillon voia mai mult. 

— Cred că ne vom lua rămas bun, Dillon, zise 
ea fără a-l privi. 

— La revedere, Cat. 


Zilele următoare, Cat descoperi că 
singurătatea și liniştea casei sale n-o mai 
atrăgeau, ca altă dată. Nu mai putea citi, aşa că 
preferă să urmărească televizorul toată noaptea, 
iar a doua zi cu capul greu de atâtea filme, se 
simţi dezgustată de propria-i viață şi simţi nevoia 
să iasă undeva. Dădu peste Lizzie Spooner la 
supermarket. 

— Ín seara asta eu și Adora ieşim, mergem la 
Spotted Owl. Ar trebui să vii și tu, o să fie o 


petrecere pe cinste. Adora l-a invitat și pe Dillon 
McKenna. 

Imediat ce auzi că şi el va fi acolo, Cat ştiu că 
nu se va duce. Dar, cum veni seara își spuse că 
orice, chiar şi o confruntare cu el, este de prefe- 
rat singurătăţii ei, în faţa televizorului, unde 
avea să urmărească reluarea serialului 
Baywatch. 

Ajunse la bar pe la 8:40. Atmosfera nu era 
tocmai plăcută; era un fum să-l tai cu cuțitul. 
Doar reclamele luminoase de la toate tipurile 
de bere mai înveseleau puţin locul. Cei care-și 
făceau veacul prin acest bar erau de prin 
partea locului şi de obicei erau lăsaţi de 
neveste. 

Lizzie și Adora erau la bar. O pereche de 
motociclişti tatuaţi se afla lângă ele, pretextând 
că joacă biliard. Cat aruncă o privire în jur şi-şi 
spuse că era ultimul loc din lume în care şi-ar fi 

dorit să petreacă o seară. Acum, când nu mai 
putea pleca, se hotărî să stea cu fetele cât va bea 
o bere, apoi să plece. Îşi spuse că Adora n-o mai 
sunase în ultimul timp, așa cum obișnuia s-o 
facă. 

— Am fost ocupată, îi spuse aceasta. 

— Cu ce? 

— Ce-aţi zice de niște muzică bună sau de 
un dans, fetelor? li se adresă un motocliclist 
cu bicepși de fier, cunoscut sub numele de 
Spike. 

— Nu pot, sări să-i răspundă Adora. Sunt cu 
sora Și cu prietena mea. 

Motociclistul continua să rânjească. 

— Ei, soră mai mare, ce-ai zice dacă aș lua-o la 
dans pe Adora? 

— Uite ce e, Spike, sora mea este o fată prea 
delicată pentru a-ţi spune că n-are nici un chef să 
danseze cu tine. Așa că las-o în pace. 

Spike se încruntă și-i spuse, continuând să-și 
mestece guma: 

— Haide, frumoaso, las-o pe sora ta în pace. Am 


zis bine, soră? Căci după cum se vede, pare mai mult 
frate... Nu-i aşa, Dudley? se adresă unui tovarăș. 

Acesta îl aprobă: 

— Mda, Spike, pare mai mult frate. Dar ce 
funduleţ fain are fratele ăsta... 

Adora se ridică şi dădu să plece. 

— Unde te duci? Crezi că poţi să pleci așa? Nu 
te gândești că poţi să mă superi? Şi nu-i reco- 
mand nimănui să mă scoată din sărite. 

Cat simţi nevoia să intervină şi îl lovi cu cizma 
pe Spike. Acesta care nu se aștepta la o inter- 
ventie în forță, mai ales din partea unei femei, se 
dezechilibră și căzu. 

Cineva de la bar întrebă: 

— Ai nevoie de ajutor, Cat? 

Cat scutură din cap. ÎL ridică pe Spike și-i 
spuse: 

— Sora mea ar prefera să-și scoată nervii de la 
toţi dinţii din gură decât să danseze cu tine. Iar 
acum pleacă de aici și gata. 

— Lasă-l pe mâinile mele, se auzi vocea lui 


Dillon de undeva din spatele ei. 
— Fir-aș al naibii dacă ăsta nu este chiar Dillon 
McKenna! 

Dillon îi întinse mâna, iar motociclistul se cam 
fâstâci, pierzându-și definitiv siguranța de până 
atunci. 

— Băuturi pentru toată lumea! comandă 
Dillon. 

Apoi, el îi prinse de braţ pe cei doi motoci- 
cliști şi-i trase deoparte, eliberând barul. 

— Ai văzut cum te-a salvat Dillon? zise Adora, 
pierdută în admiraţie. 

— Mă descurcam și fără el, preciză Cat. 

— Cat, ce se întâmplă cu tine? Ce ai împotriva 
lui Dillon, doar te-a scăpat dintr-o situaţie dificilă. 

Cat îşi spuse că nimeni nu era de vină, doar 
Dillon McKenna. Ar fi vrut să spună asta cu voce 
tare, dar n-o făcu. Preferă să se ridice și să plece 
tocmai când Dillon se îndrepta spre ele, după ce-i 
potolise pe cei doi zurbagii. 

Pe la unu și jumătate în noaptea aceea, Cat 
realiză că nu va adormi. De fiecare dată când 
aţipea își amintea momentul în care se întorsese 
și-l văzuse în spatele ei pe Dillon. În visul ei, se 
arunca în braţele lui. Apoi, ajungeau la ceea ce-și 
dorea ea cel mai mult, la sărutări. 

Cat gemu și se întoarse în pat, incapabilă să 
adoarmă. Începu să tremure, deși era îmbrăcată 
în pijama groasă, căci focul se stinsese de mult 
și casa ei, care nu avea izolaţie bună, se transfor- 
mase într-un iglu. 

Se îmbrăcă într-o pereche de jeanși și două 
pulovăre, şosete groase şi cizme. Înșfăcă în grabă 
o jachetă care se afla pe cuier și, o dată urcată în 
camionetă, lăsă motorul pornit să se 
încălzească. Apoi, porni în inima nopţii. 
Camioneta părea că știe unde trebuie s-o ducă, 
deși ea ar fi putut să jure că nu va mai călca 
vreodată în casa aceea. 

Capitolul 6 


Luminile din faţa casei erau aprinse și trimiteau 
umbre stranii spre cer, spre stele, care păreau și 
ele înghețate. Cat rămase în camioneta ei între- 
bându-se dacă era bine ce făcea. Auzise că unele 
femei bolnave de dragoste recurgeau la aceste 
vizite inopinate. 

— Este unul dintre cele mai grele momente 
pentru o femeie, îi spusese Adora. Atunci când te 
trezeşti noaptea, și o iei spre casa lui, sperând să 
fie vreo lumină aprinsă, întrebându-te dacă și el se 
gândește la tine... Sau este cu altcineva. 

Cat lovi cu pumnul în bordul mașinii. Apoi 
cobori și se îndreptă spre veranda casei. Deși nu 

avea nici cea mai vagă idee cum va proceda când îi 
va răspunde Dillon, își luă inima-n dinţi și bătu. 
Apoi, după ce aşteptă câteva momente, sună la 
sonerie, dar nu se întâmplă nimic. După câteva 
minute își spuse că Dillon nu era acasă, sau, dacă 
era, nu voia să răspundă. Se îndreptă spre garaj și 
observă că Land Cruiserul nu era acolo. 

Se întoarse la camioneta ei și plecă spre oraș; 
avea nevoie să discute cu cineva. Abia atunci se 
hotărî să se ducă la Adora. Îi dădea astfel ocazia să 
se revanșeze pentru toate nopţile pe care le pier- 
duse ascultându-i nefericirile. 

Imediat ce ajunse pe strada Adorei, Cat începu 
să caute din priviri un loc de parcare. Tot atunci 
văzu și mașina lui Dillon parcată în faţa salonului 
de înfrumusețare al Adorei. Se uită spre casa aces- 
teia unde luminile erau aprinse. Deci Dillon era cu 
sora ei! Cat începu să scruteze frenetic strada pen- 
tru a vedea maşina lui Lizzie sau camionul lui Bob 
Tamberlaine. Dar nu văzu nici o mașină. Cat își 
rezemă fruntea de volanul mașinii, simțind nevoia 

să spună ceva urât sau, pur şi simplu, să urle, căci 
nu putea scăpa de durerea pe care o simţea, de 
parcă cineva i-ar fi străpuns inima. Ar fi vrut să 
urce în fugă scările de la apartamentul Adorei și să 
vadă cu ochii ei ce se petrecea acolo. Dar nu putea 
s-o facă. Îi spusese lui Dillon că nu va face nicio- 
dată dragoste cu el. Şi cu toate că acesta i-a repetat 
că nu se va întoarce la Adora, își schimbase decizia. 
Adora era o femeie liberă, iar el, la fel. 

Lașul, își spuse Cat. Poate că ar avea o mulţime 
de explicaţii pentru ce făcea la miezul nopții la 
Adora, dar ea nu era dispusă să le asculte. Porni 
spre casă. Poate că nu va dormi o lună de acum 
încolo, dar va trece peste iubirea pentru Dillon 
McKenna. 


Nici nu se mai culcă în pat când ajunse acasă. 
Deschise televizorul și se aşeză pe sofaua din 
camera de zi, învelită într-o pătură, așteptând zorii 
ca pe o salvare miraculoasă. Moţăi un pic. Se trezi 

înfrigurată, pe fondul buletinului de știri la 
sfârșitul căruia crainicul anunţă un viscol puternic 
în zona lor. 

Făcu focurile, apoi simţi nevoia unei cafele 
tari care s-o trezească, s-o împiedice să moţăie 
toată ziua. Se îndreptă spre cafetieră şi, când vru 
să umple vasul acesteia cu apă, îl lovi cu putere 
de marginea chiuvetei. Vasul se sparse, iar Cat 
dădu exasperată ochii peste cap, spunându-și că 
nu era decât un vas de sticlă care se putea 
înlocui uşor. Simti nevoia să se dezlănţuie, să 
dea frâu liber lacrimilor, însă n-o făcu, 
strângând durerea înăuntrul ei. Scrâşni din dinţi 
și adună cioburile. Pe la zece făcuse deja rondul 
caselor pe care le avea în grijă și nu găsi nici o 
problemă. 

Văzu că cerul începuse să se intunece dar plecă 
totuși spre centru să facă nişte cumpărături, căci, 
dacă viscolul avea să fie chiar așa de puternic cum 
se anunţase, nu va putea să iasă o zi sau două din 
casă. Trecu și pe la magazinul lui Reggie Kratt, să 

cumpere un alt vas pentru cafetieră. Tocmai 
atunci cineva deschise ușa; nu era nimeni altcine- 
va decât Dillon. 

Cat simți că îi cedează genunchii. Inima îi bătea 
de parcă tocmai atunci ar fi terminat un maraton. 

— Bună, Cat. 

— Bună, Dillon, zise ea cu un zâmbet forțat. 

Dillon se întoarse spre bătrânul Kratt. 

— Am venit să cumpăr niște lămpi cu gaz, să am 
dacă cumva se întrerupe curentul electric. 

— Uite-le, sunt acolo, pe rafturile din stânga. 
Dar gaz ai? 

— Am un bidon întreg. 

— Perfect, ce altceva îţi mai pot oferi? 

— Nimic, mă duc acum la Reno să-mi fac provizii 
de mâncare. 

— Ti-ai pierdut minţile, băiete? Dacă te duci 
acum la Reno, o să stai acolo câteva zile, până 
trece viscolul. 

Dillon începu să râdă cu acel râs puternic al lui 
care o făcea pe Cat să-i tremure genunchii. 

— Nu-ţi face probleme, Reggie, am lanţuri pen- 


tru roţi, anvelope pentru zăpadă, și mașina mea 
este un vehicul cu tracţiune pe patru roți. 

— Dillon, Reggie are dreptate, nu este cazul să 
iei viscolul în piept. 

— Apreciez grija ta, Cat, dar pot să-mi port sin- 
gur de grijă. 

Cat îl privi fără să mai scoată o vorbă. Cuvintele 
lui fuseseră ca o palmă. 


După o oră, când Cat ajunsese deja acasă, vân- 
tul începuse să bată cu putere sporită și ningea în 
vârtejuri. Pe la trei, sună telefonul. Era Adora, 
care-i spunea că închisese salonul și trăsese 
obloanele casei, așa cum făceau în caz de viscol. 

— Ai tot ce-ţi trebuie? 

— Da, am mâncare, gaz, și lemne, aș putea 
rezista o săptămână fără să ies din casă. 

— Cat, ai grijă de tine! Linia telefonică se între- 
rupse brusc. 

Peste oră se întrerupse și lumina. Zăpada cădea 


în valuri, iar vântul urla prin colţurile casei. Aprinse 
lămpile cu gaz și le instală în colţurile casei, de unde 
aruncau o lumină ciudată. Încercă să nu-și facă pro- 
bleme pentru Dillon. Poate că, văzând cum începuse 
să urle vântul, abandonase ideea drumului până la 
Reno. Oricum, nu avea să-l sune ca să vadă ce face; 
cu toate astea se trezi formând exact numărul lui. La 
al cincelea semnal auzi vocea lui Dillon care-i 
spunea că nu este acasă și să-i lase un mesaj. 

„Dillon, sunt eu, Cat. Pe aici viscolește destul 
de rău. Mi-am făcut probleme pentru tine, dacă 
ești acasă, te rog, ridică receptorul! 

Dar acest lucru nu se întâmplă. Faţa lui Cat luă 
foc, era teribil de furioasă pe el pentru că, deși era 
acasă, nu ridica receptorul. Sau, poate era plecat. 
Cat începu să străbată cu pași mari încăperile casei, 
gândindu-se apoi că el rămăsese undeva la Reno, în 
vreun hotel. Nu trebuia să-și mai facă probleme din 
cauza lui, gândi ea și se duse la fereastră, privind 
tristă zăpada care se încăpăţâna să cadă. Deodată 

văzu ceva lucind în zăpadă. Era o lucire metalică, 
acoperită imediat de viscolul dezlănţuit. Dar ea nu 
mai aşteptă, fugi spre bucătărie, apoi spre veranda 
casei. Land Cruiserul cel roșu se afla acolo, era o 
realitate. În cele din urmă Dillon deschise portiera. 

— Mi-a fost teamă să-mi continuu drumul spre 
casă, şi nu numai asta... €u... 

— Ai făcut foarte bine, Dillon, intră. 

El intră și rămaseră față în față privindu-se, 
gândindu-se că vor fi nevoiţi să petreacă cel puţin 
două zile impreună. 

— Pofteşte, fă-te comod, îl invită Cat. 

— Ştii, Cat, eu... am adus ceva în portbagaj. Câte ceva 
de mâncare, mă tem să nu îngheţe totul dacă nu... 

— Mă duc eu, tu intră să te încălzești. 

El o apucă de mână. 

— Stai puţin, Cat, mă duc eu, zise Dillon și porni prin 
perdeaua de zăpadă care păru că-l înghite imediat. 

Reapăru după câteva momente și Cat clipi, căci 
nu-și dădea seama ce are în braţe. Nu realiză că era 
un copil decât când acesta începu să plângă. 

Capitolul 7 


Dillon îi întinse copilul. 

— Bănuiesc că este o fetiţă, are toate lucrurile 
roz. 

Cat îl privi, fără a înțelege nimic. 

— Dă-mi-o mie, zise ea. 

Dilon îi întinse copilașul și-i spuse: 

— Eu mă duc să aduc mâncarea. 

Cat se duse direct în dormitor şi puse copilul 
pe pat. Plânsetele fetiţei se intensificară, căci nu-i 
convenea să fie lăsată din braţe. Cat aprinse două 
lumânări pe care le puse pe noptieră și alte două 
lămpi cu gaz. Copilul se dezvelise și ea-i privi cu 

duioșie mânutele și piciorușele. Fetița o privi la 
rândul ei cu ochişorii ei mari, albaștri. Cat îi zâmbi, 
amintindu-și de surorile sale, Deirdre şi Phoebe, 
pe care le crescuse. 

Fetiţa începu să plângă, iar Cat realiză că e udă 
și trebuie schimbată. 

— Dillon, strigă ea, am nevoie de pampers pen- 
tru fetiță! 

Dillon apăru în cadrul uşii, privindu-le pe cele 
două, căci nu prea înţelegea ce-i trebuia lui Cat. 

— Pachetul cu pampers, Dillon. 

Cat se gândi că, după ce vor rezolva cumva 
problema copilului, Dillon va trebui să-i dea și 
niște explicaţii. 

— Ăsta este? întrebă el fără a intra în încăpere. 

Cat privi pachetul voluminos pe care era impri- 
mată o girafă. 

— Da, ăsta este, Dillon. Așază-te aici, pe pat. 

Dillon se așeză, privind cum Cat desface 
pachetul în care, pe lângă scutece, se mai aflau 
niște jucărioare, un biberon și o păturică. 

— Stai, micuţo, zise Cat, vom rezolva imediat 


problema ta. 

— Văd că te pricepi să schimbi un copil, remarcă 
Dillon. Nici nu ştii ce mult mă bucură asta! 

Cat îl privi suspicioasă. 

— De ce? Dar nu contează, o să discutăm mai 
târziu despre asta. Adu şi restul lucrurilor de la 
mașină. Nu uita lanternele pe care le-ai cumpărat 
de la Kratt, le vom aprinde peste tot prin casă. 

Cat se ocupă în continuare de toaleta fetiţei, 
fredonându-i un cântecel pe care-l învățase pentru 
surorile ei mai mici. După ce schimbă fetiţa, îi 
încălzi laptele. 

Dillon apăru cu lanternele. 

— Unde este telefonul tău, Cat? 

— Este pe birou, sub scară. 

Dillon ridică receptorul. Nu funcţiona. 

După o oră, toate erau în ordine, fetița dormea 


liniştită, tot ce adusese Dillon fusese pus în cămară, 
iar ei stăteau în camera de zi, bând ceaiuri fierbinţi 
și mâncând sandvișuri. Lumina era întreruptă, 
liniile telefonice la fel. Afară se lăsase întunericul. 

— Am trăit prea mult în Los Angeles, zise Dillon, 
am uitat cât de greu poate fi uneori aici. Dacă nu 
slăbește viscolul, am putea rămâne aici blocaţi 
câteva zile. 

— Da, este posibil, mormăi Cat. Dar ea avea altă 
problemă, mai importantă, de lămurit. Al cui este 
copilul, Dillon? 

Dillon își trecu palma pste faţă. 

Cat simţi că-și pierde răbdarea. Se surprinse 
întrebându-l: 

— Nu cumva este al Nataliei Evans? 

Dillon o privi uluit câteva secunde, apoi izbuc- 
ni în râs. Apoi, când reuși să se oprească, îi spuse: 

— Ar trebui s-o cunoşti pe Natalie. Ti-ai da 
seama că este ultima femeie din lume care ar vrea 
să aibă un copil. 


80 


Cat se încruntă, sub imperiul gândurilor care o 


cam îndemnau să afle cât mai multe despre Natalie 
Evans. Dar ea știa că lucrul cel mai important era 
să afle al cui este copilul. 

— Bine, atunci, dacă nu este al ei, al cui este? 

— Nu am nici cea mai vagă idee. O să-ţi 
povestesc cum m-am trezit cu un sugar în mașină. 
M-am dus la Reno și am parcat în faţa supermar- 
ketului. Când am ieșit începuse să ningă, aşa că am 
luat-o spre autostradă, cu intenţia de a mă 
întoarce. Dar am văzut că benzina era pe sfârșite, 
așa că am oprit la prima staţie de pe autostradă. În 
timp ce îmi umpleau rezervorul m-am dus la 
toaletă, apoi m-am întors la mașină, am plătit și am 
plecat. Probabil că în momentul în care am ieșit 
din mașină cineva a pus copilul acolo. Drumul a 
fost un coșmar, mi-a luat trei ore să ajung la Red 
Dogs și m-am gândit la un moment dat să mă 
opresc acolo. Dar îmi doream să ajung acasă, aşa 
că am luat-o spre Barlin Creek şi atunci au început 
scâncetele. Am avut un sentiment foarte ciudat, 

parcă şi acum simt fiori pe şira spinării. Era să 
intru într-un morman de zăpadă, să pierd direcţia. 
După ce mi s-au mai potolit bătăile inimii, am rea- 
lizat că mă alesesem cu un pasager foarte mic și 
aveam nevoie de ajutor. Așa că m-am îndreptat 
spre tine. Restul îl ştii. 

— Dar cine putea să-ţi pună copilul în maşină? 

— Nu am idee și, până nu vor funcţiona tele- 
foanele, nu mă voi lămuri. 

Cat îl privea şi nu știa dacă era cazul să-l creadă 
sau nu. Probabil nedumerirea i se citea pe față 
pentru că Dillon insistă: 

— Te rog, Cat. Doar nu crezi că am furat copilul. 
Chiar crezi că aș fi capabil să fac rău unui copil? 

— Nu, nu cred că l-ai furat. 

— Mă simt mai bine acum. 

— Dar problema rămâne aceeași, cine ar face 
rău unui copil? 

— După cum ţi-am mai spus, Cat, până nu vom 
avea telefon și lumină o să fie cam greu să-ţi 
răspund. 

Tăcură amândoi. Afară, vântul urla și zăpada 


bătea în geamuri. În cele din urmă, el întrebă: 

— Deci, ce facem, Cat? 

Ea îi întâlni privirea. În ochii ei el citi mii de 
întrebări care așteptau un răspuns, dar poate ea nu 
avea curaj să i le pună. Deodată, Cat se ridică, 
încălță o pereche de mocasini, și-i spuse privindu-l 
cu emotie: 

— Mă duc în pod unde sper să mai fie leagănul 
pe care l-a făcut tata pentru mine, înainte de a mă 
naște, când încă mai spera c-o să fiu băiat. 


Leagănul era aruncat undeva, sub o scară din 
pod, un spaţiu pe care Cat îl închisese cu plastic, 
cu doi ani în urmă. De atunci folosise acest spațiu 
pentru depozitare. Înarmată cu o lanternă, Cat se 
îndreptă spre acel loc. Leagănul se afla acolo, dea- 
supra unei cutii foarte mari în care fusese cândva 
un radiator, iar acum zăceau aruncate tot felul de 
nimicuri. 

— Cat? auzi glasul lui Dillon. L-ai găsit? 


— Da, Dillon, este aici. Cat veni cu leagănul pe 
care-l purta în braţe ca pe un trofeu, şi-l puse la 
picioarele lui Dillon. Stai să vedem în ce stare este. 
Îngenuncheară amândoi şi examinară leagănul, 
atingându-l uşor. Acesta se mișcă, făcând să 
scârţiie podelele de sub el. 

Cat urmări mișcarea leagănului. 

— Tata mi l-a făcut, înainte de a mă naște. 

Dillon o privi într-un fel oarecum ciudat. 

— Este normal să-l fi făcut înainte. 

Catherine, era scris pe partea din faţă a 
leagănului, dar e-ul final lipsea. Sub numele ei mai 
era scris Mitchel Jr. 

— Deci tatăl tău a sperat că vei fi băiat și a scris 
numele pe care ti l-ar fi pus. 

— Dar n-am fost. 

— Adevărat, n-ai fost. 

— Ce vrei să spui cu asta, Dillon? Nu-mi place ca 
interlocutorul meu să nu spună lucrurilor pe 
nume. 

Dillon o prinse de braţ, iar ea-și aminti de 


o scenă asemănătoare petrecută acasă la el. 

— Viscolul ăsta este cel mai bun lucru care ni se 
putea întâmpla, Cat. Vei fi aici cu mine câteva zile. 
Şi înainte de terminarea viscolului, va trebui să 
cazi la pace cu mine. Te-ai gândit vreodată că ne 
asemănăm mult? 

Cat încercă să-și elibereze braţul, dar în zadar. 
Ea era o femeie puternică dar și Dillon avea forță. 

— Da, Cat, taţii noştri ne-au hotărât soarta. Pe 
tine te-a format să-i iei locul, așa cum ar fi făcut un 
fiu, atunci când l-ar fi părăsit tatăl. 

— Pe noi nu ne-a părăsit tata, a murit. 

— Dar tu dai vina pe el. Pentru că ţi-a lăsat pe 
cap toate femeile din familie, pentru că te-a lipsit 
de şansa de a studia și de a-ţi trăi viaţa așa cum 
dorești. Iar tatăl meu, ei bine, tatăl meu face ca al 
tău să pară ușă de biserică. Pe mine m-a învăţat 
tata Că viaţa nu are nici un rost. A fost tot timpul 
acru, pentru că mama a murit la nașterea mea. De 
mine nu i-a păsat deloc. De multe ori mi-a repetat 

că era mai bine să nu mă fi născut. De multe ori 
am făcut acte inconștiente, după unii, tocmai pen- 
tru a-i demonstra că eram și eu capabil de ceva. 

Vorbele lui Dillon erau dureroase, iar mânia lui 
Cat se transformă deodată în înţelegere și simpatie 
pentru copilul de odinioară care suferise atât de 
mult. ÎI revăzu cu ochii minţii, un băiețel descult, 
flămând, murdar... 

— Da, îmi amintesc. Dillon, eu... Îi strânse 
braţul ușor. 

— Nu am nevoie de mila ta, Cat, nu-mi mai 
folosește la nimic acum. Unde rămăsesem? Ah, da, 
am făcut amândoi faţă unor mari provocări. Tu ai 
avut grijă de familia pe care ti-a lăsat-o tatăl tău. Eu 
mi-am riscat viața pentru fiecare ban câștigat. 
Acum suntem singuri și avem o vârstă la care alții 
au familii, copii. Noi suntem tot singuri. 

— Mai sunt și alţii necăsătoriți, uită-te la 
Spooner, la Bob Tamberlaine, la Adora. 

În clipa în care rosti numele surorii sale, Cat 
regretă. 

— A, da, Adora. Este o problemă. 


— Nu vreau să discutăm despre ea acum... 

— De ce nu vrei? Nu vrei să discuţi despre 
Adora, despre nimic, știu asta. Nu vrei să 
discuţi despre nimic ce ar putea rupe barierele 
ridicate între noi. Preferi să aduni toate infor- 
maţiile şi să constaţi că sunt un individ 
problemă, și să stai la distanță. Nu este nimic 
între mine şi Adora, Cat, poate doar puţină pri- 
etenie. 

— Cu Adora ai discutat problema asta? 

Fl înclină din cap. 

— Am făcut-o. 

Cat se arătă surprinsă. Apoi, îl întrebă: 

— Când? 

— Aseară. M-am dus la ea după ce s-a închis 
barul, şi am stat de vorbă. 

— Ce i-ai spus? 

— Același lucru pe care ţi l-am spus și ţie când 
ne-am întâlnit acum câteva săptămâni: că totul s-a 
terminat în urmă cu șaisprezece ani. l-am spus și 

ce simt pentru tine. l-am spus că mă simt atras de 
tine, că aș vrea să mi te apropii, dar că tu nu-mi dai 
ocazia s-o fac. 

— Şi Adora ce-a zis? 

— M-a ascultat și aparent, m-a aprobat. Ce naiba 
aș fi putut să-i spun mai mult? 

Cat dădu din cap și se gândi la sora ei și la 
lucrurile pe care nici una dintre ele nu le spusese în 
timpul acelei ultime conversații telefonice. Acum îi 
era clar că ar fi trebuit să discute deschis cu Adora. 

— Cat, de ce m-ai întrebat unde și cum am dis- 
cutat cu Adora? 

Cat își întoarse privirea de la fereastră către el, 
spunându-și că nu era cazul să i se confeseze lui 
privitor la comportamentul ei din noaptea trecută. 
O văzuse cum îl înfruntase pe Spike, nu era cazul 
să audă şi urmarea. 

Dar Dillon veni spre ea, şi o prinse în braţe. 

— Ti-am văzut mașina în faţa casei Adorei, 
noaptea trecută. N-am putut dormi și la miezul 
nopții am plecat spre tine. Când am ajuns acolo 

am mai Stat puţin în camionetă și m-am întrebat 
dacă ești acasă şi mai ales dacă ești singur. După o 
vreme am coborât din mașină și am bătut la ușă. 
Apoi, restul îl știi. 

— Dacă ai știut că sunt la Adora, de ce n-ai intrat? 

Cat își privi mâinile, apoi se uită şi la ale lui Dillon. 
Mâinile lui erau mai îngrijite decât ale ei. Mâinile ei 
arătau că era o femeie care muncea tot timpul. 

— Cred că n-am intrat pentru că n-am vrut cu 
adevărat să aflu ce este între tine şi Adora. După 
cum spuneai, ceea ce-mi trebuia mie era o scuză 
pentru a sta departe de tine. 

— Asta dorești şi acum? 

Cuvintele da și nu apărură simultan în mintea 
ei, dar nu le rosti, ci rămase uitându-se la chipul 
lui drag, gândindu-se că în sfârșit ajunsese să 
dorească și ea un bărbat, și că acum era speriată de 
propriile-i sentimente. 

— Cat, ţi-am pus o întrebare. Asta-ţi dorești şi acum? 

— O, Dillon... 

El o luă în brate şi o strânse la piept. 

— Îmi place mult să te ating, Cat. Pari atât de puter- 


nică, dar ai multă sensibilitate pe care vrei s-o ascunzi. 

— Dillon... 

— De când m-ai lăsat singur, am trecut prin 
clipe de coșmar. Am încercat să te uit, apoi am 
început să-mi imaginez cum ar fi viaţa noastră 
împreună... 

— Dar ai fost atât de rece și nepăsător cu mine 
astăzi, la magazin... 

— La ce naiba te așteptai, Cat, când mi-ai spus că 
nu mă vrei în viaţa ta? Nici măcar nu mi-ai 
mulțumit că te-am scăpat de Spike. Apoi, dintr-o 
dată, ţi-ai manifestat îngrijorarea că m-aș fi putut 
rătăci în viscol. 

— Ştiu, Dillon. 

— Acum, nu mai spune nimic, lasă-mă să te 
sărut. Spune că pot s-o fac! 

— Dar, Dillon... 

— Vreau să te aud spunându-mi asta ! Un singur 
cuvânt, Cat! 

— Bine, Dillon, sărută-mă! 

Capitolul 8 


Și Dillon o sărută. Fu un sărut tandru, parcă în 
contrast cu viscolul puternic de afară. Cat își simți 
trupul dintr-o dată plin de viață. Sânii ei se loviră 
de pieptul lui puternic, iar genunchii începură să-i 
cedeze ca şi altădată. Dar acum lui Cat nu-i mai 
păsa, îl prinse pe Dillon cu brațele pe după gât și 
se lăsă pradă gurii lui. Dar atunci auziră amândoi, 
fu un țipăt supărat care se auzea din camera 
alăturată; copilașul se trezise. 

Probabil trebuia schimbat. 

— Dacă continuă tot așa, nu vom mai avea 
schimburi mâine dimineaţă. Voi folosi nişte bucăţi 
de cearșaf, asta cred că este singura soluţie. 

— Te descurci tu, spuse Dillon, care încerca să 


liniştească fetița cu o jucărie de plastic. 

— Nici lapte praf nu mai avem, cred c-o să folo- 
sesc niște lapte diluat și poate nişte piure de 
fructe, deși nu știu cum va reacționa. 

— După cum am mai spus, sunt sigur c-o să te 
descurci. 

— Sper s-o pot face, dar nici nu știu ce vârstă are 
copilașul. Bănuiesc că nu are mai mult de patru 
luni și nu știu dacă a primit hrană solidă până 
acum. N-am mai îngrijit bebeluși de foarte mult 
timp. 

Cat îl urmări pe Dillon, care începuse să scu- 
ture o pereche de chei al căror sunet o încânta pe 
fetiţă. Se întinse pe pat și urmări fericită jocul din- 
tre bărbat şi copil. Era un moment foarte plăcut, în 
casă era cald, se simțeau bine, iar afară viscolul 
urla din răsputeri. Cat nu rezistă tentatiei de a 
atinge căpșorul copilului, care gunguri fericit, nu 
se ştie dacă la atingerea ei sau la zgomotul făcut de 
cheile lui Dillon. 

— A avut mare noroc mititica asta! zise Dillon 


privind cu duioșie fetiţa, cine ştie ce s-ar fi întâm- 
plat dacă n-ar fi avut norocul să ajungă aici. 

— Mă duc să aduc leagănul, zise Cat, îngrozită 
de ce s-ar fi putut întâmpla cu un copil lăsat în voia 
sorții. Se pare că trebuia să mă numesc „Cat cea 
plină de resurse“. 

— Iar eu am crezut că te numești Desiree. 

Cat roși, căci numele acesta fusese întotdeauna 
o problemă pentru ea: de aceea făcea tot posibilul 
să-l ţină secret. Mama ei o botezase astfel după ce 
citise o carte despre nu știu ce iubită a lui 
Napoleon. 

— De unde știi de acest prenume al meu? 

— Adora mi l-a spus, pe vremea când eram pri- 
eteni. l-am reproșat că se lasă prea mult dădăcită 
de tine, iar ea m-a asigurat că nu faci altceva decât 
să vorbeşti, dar că are ea ac de cojocul tău, în 
cazul în care exagerezi. Mi-a spus că te-a 
amenințat să spună în tot orașul că te numești și 
Desiree. 

— A, acum îmi amintesc. 


— Probabil că din această cauză n-ai tras atunci 
cu pușca în mine! 

— Poate, zise Cat, apropiindu-se de leagănul în 
care pusese copilașul. Se gândi că era cel mai plăcut 
viscol prin care trecuse vreodată, acum când era cu 
el și cu fetița. Dar dacă situaţia asta s-ar prelungi, ar 
mai fi la fel de plăcută? se gândi ea. Dacă ar avea o 
familie pe care s-o îngrijească? Asta era tocmai ceea 
ce ea-și spunea mereu că nu-i trebuie. Nu-i plăcea 
ceva care s-o lege de casă, și să-i fure libertatea pe 
care abia acum începea s-o aibă cu adevărat. Dar ce 
însemna libertatea pentru ea? De când revenise 
Dillon în localitate, ideea de libertate căpătase sen- 
suri noi. Era poate un sinonim al singurătăţii. 

— Cat? La ce te gândești? 

Cat îi evită privirea, dar apoi nu se mai putu abtine și-i 
puse întrebarea pe care voia s-o pună de multă vreme. 

— Dillon, ai vrea acum să-mi vorbeşti despre 
Natalie Evans? 

= Îşi spun tot ce vrei, draga mea. 

— Am trăit doi ani cu Natalie, începu Dillon. Am 


discutat şi despre căsătorie, dar nu ca despre ceva 
care urma să se întâmple într-un viitor apropiat. 
Eu eram acela care-şi dorea o familie. Ei nu-i con- 
venea să se căsătorească, mai ales să-mi facă un 
copil. Îi plăcea prea mult distracţia. 

— Şi asta a fost cauza despărțirii voastre? 

— Într-o oarecare măsură. Dar s-a întâmplat ceva 
care mi-a dat foarte mult de gândit, mai mult decât 
refuzul de a avea copii. După accidentul de la Mirage, 
se părea că nu voi mai putea merge vreodată. Natalie 
n-a putut suporta ideea și l-a preferat pe Creedy. 

— Dar este un bărbat de aproape șaizeci de ani! 
exclamă Cat. 

— Nu-l subestima pe bătrânul Creedy. Este un 
tip plin de viaţă, are mulți bani, și, mai ales, poate 
merge pe picioarele lui, lucru de care eu nu eram 
sigur pe atunci. 

— Cum ai aflat de relaţia lor? 

— Mi-a spus un prieten care i-a văzut împreună, 


într-un club. Eu n-am fost prea surprins, mă aștep- 
tam la asta. Când i-am spus lui Natalie, a început 
să plângă, iar eu m-am înduioșat și tot eu am fost 
acela care a încercat s-o consoleze. Am decis de 
comun acord că relaţia noastră nu are viitor. Dar 
asta n-a fost partea cea mai urâtă a relaţiei mele cu 
Natalie. Cel mai greu mi-a fost la două ore după 
ce am ieşit din sala de operaţii, când ea discuta 
despre mine cu Creedy și-și exprima dezgustul față 
de felul în care voi trăi de acum înainte. Nu este ea 
femeia care să accepte un invalid. 

— Și atunci de cea maivenit la tine acum două săptămâni? 

— Creedy a trimis-o. Trebuia să mă facă să-mi 
schimb hotărârea și să accept din nou să fac săriturile, 
la poalele muntelui Shasta. 

— Era atât de frumoasă, Dillon... 

— Eşti cumva geloasă? Fii liniștită, am refuzat-o. 
Eu nu mă gândeam atunci decât la felul în care-ţi 
voi explica a doua zi scopul vizitei ei. Altă între- 
bare mai ai, Cat? 

— Deocamdată nu. 


Pentru câtva timp rămaseră așa, ţinându-se de 
mână ca doi școlari îndrăgostiți, în timp ce viscolul 
de afară era tot mai aprig. 

Apoi, Cat îl duse să vadă și celelalte încăperi ale 
casei. Dillon nu mai părea acum atât de dornic să facă 
dragoste cu ea, iar ea nu voia să i se arunce în brațe. 

— Dacă vrei să faci duș, o poți face acum cât încă 
nu S-a răcit apa. 

— Un duș ar fi grozav, zise el, n-o să dureze prea 
mult pentru ca și tu să poți face unul. 

Dar plânsul fetiţei care se auzi din camera unde 
o lăsaseră îi făcu și de data asta să-și lase 
problemele pentru mai târziu și să se ocupe de ea. 

— Cred că-i este foame, zise Cat, o să-i fac un 
piure de banane și poate să diluez niște lapte de 
vacă. După ce potoli fetița, Cat vru să spună că 
aceasta va fi liniştită o vreme, dar nu mai reuși. 
Privirea lui Dillon îi luă graiul. 

Capitolul 9 


Cat se ridică încet. 

— Dillon, eu... 

Fl îi puse un deget pe buze, ṣoptindu-i: 

— O să trezeşti fetiţa. Apoi suflă în lampa care 
se afla pe masa din bucătărie. Încăperea se scu- 
fundă brusc în întuneric. Afară vântul bătea la 
fel de puternic, dar mai puternică era acum 
atracția dintre Cat și bărbatul așezat lângă 
leagăn. Ea nu-i putea evita privirea. Figura lui era 
luminată de lampa din dormitor, a cărei lumină 
răzbătea până la ei. Ea citi multe promisiuni în 
ochii lui. Fără să-şi dea seama ce face, Cat se 

ridică şi se îndreptă spre dormitor. Dillon o 
urmă şi închise ușa în urma lui. Cat simți că 
picioarele îi făceau probleme, așa că se așeză pe 
pat. 

— Se va face frig aici dacă închizi ușa. 

— Vino aici, Cat. 

Ea făcu un pas spre el, apoi încă unul. Ajunse 
foarte aproape dar Dillon n-o atinse. 

— Am vrut să mai aştept, nu știu de ce. Poate 
să-ţi dau mai mult timp de gândire. Dar acum nu 
mai pot aștepta, Cat. 

Aceasta îl privi, bucurându-se de figura lui 
frumoasă, ochii negri, chiar și de cicatricea de 
pe buza lui. Se bucură de umerii lui largi, cu 
musculatura puternică. Pe umărul stâng avea 
o cicatrice care dispărea undeva sub braţ. 
Acum, când îl vedea de aproape, ea observă că 
aproape tot trupul lui era acoperit de cica- 
trice. 

— Ce spui, Cat? Oare este ceea ce cred eu? Că 
n-ai făcut niciodată dragoste? 

— Ai dreptate, aşa este. 


— Se pare că n-am venit pregătit pentru a face 
dragoste. Nu am cum să te protejez. 

— Eu m-am gândit la toate și am ceea ce-ţi tre- 
buie. Nu te uita așa la mine, dacă n-am făcut-o 
până acum nu înseamnă că nu mi-am planificat 
asta. De fapt, mi le-a dat Adora acum câteva luni, 
pentru cazul în care imposibilul s-ar fi petrecut, 
cum spunea ea. 

— Cat, îi șopti el numele. Vocea lui era o invi- 
tatie. Dillon o strânse la piept şi ea se relaxă. 

— Așa este mai bine, spuse el, sărutând-o tan- 
dru. 

Câteva minute nu făcu altceva decât să-i 
mângâie părul, iar ea deveni încă o dată 
conștientă că se simţea bine şi protejată la piep- 
tul lui. Apoi Dillon o sărută în timp ce îi 
descheia nasturii cămășii. El sărută fiecare 
bucăţică de piele eliberată de nasturii desfăcuți. 
Cat se simţi dintr-o dată femeie, în mijlocul vis- 
colului, sub mâinile unui bărbat. 

După ce făcură dragoste, Cat rămase privin- 
du-l cu ochii mari. El îi zâmbi. Dar Cat nu putu 


să nu scape o lacrimă și el ştiu de ce. Cauza 
erau cicatricele rănilor urâte care-i brăzdaseră 
trupul. 

— Nu mi se par urâte, Dillon. 

— Atunci, ce te-a făcut să plângi la vederea 
lor? 

— Mai multe motive. 

— Spune-mi-le. 

— M-am gândit la cât trebuie să fi suferit în 
momentele acelea... la faptul că ai fost foarte 
aproape de a nu mai putea să mergi... am plâns 
pentru curajul de care ai dat dovadă, ca să te 
poţi recupera după acel accident... mă uluiești 
de fapt... eu nu plâng prea ușor. 


Când se treziră de dimineaţa, încă viscolea. 
Electricitatea și liniile telefonice nu se resta- 

biliseră. Fetiţa dădea semne de neliniște, mai 
mult ca sigur din cauza hranei cu care nu era 
obișnuită. O luară cu rândul în brațe, legănând-o. 
Pe la ora două rămaseră fără pampers și 
începură să recurgă la bucăţi de pânză prinse 
cu ace de siguranţă. Dar și așa se mai întâmplau 
accidente. De aceea, Dillon inventă fâșia de 
plastic fixată peste pânză, lucru care-i mai scuti 
puţin de atâta muncă. Puseră o frânghie în pod, 
pe care să usuce scutecele micutei, ba chiar și 
jeanșii lui Dillon, pătaţi în timp ce încerca s-o 
calmeze pe fetiţă. Ori de câte ori aveau un 
moment liber și copila era liniștită, profitau 
pentru a face pârtie prin zăpada care părea că 
vrea să-i îngroape. Dar zăpada cădea necon- 
tenit, iar sub ea straturile mai vechi, deja 
curățate, îngheţau. Cu toate acestea ei se bucu- 
rau de izolarea lor. Găsiră timp chiar să și joace 
Scrabble sau să vorbească vrute și nevrute. Abia 
în a treia zi fetiţa păru că s-a obișnuit cu laptele 
de vacă îndoit cu apă pe care i-l administrase 

Cat. Lumea pe care și-o creaseră în trei părea 
idilică, un loc magic fără trecut sau viitor. 
Pentru Cat, acele zile de furtună însemnau că 
totul se oprise la prezent. Ea nu avea decât grija 
fetiţei și a lui Dillon, a dragostei lor. Ori de câte 
ori fetiţa le dădea răgazul necesar, făceau 
dragoste, ceea ce părea să-i producă multă 
bucurie lui Dilllon. 

Ea descoperi că Dillon era un bărbat inventiv. 
A treia zi, sâmbătă, pe când era rândul ei să dea 
zăpada așternută, Dillon veni pe neașteptate și-i 
puse zăpadă pe gât. De aici începu o adevărată 
luptă cu bulgări. Dar tot Dillon fu cel care cedă 
și o luă în braţe. Cat privi cerul. Un vârtej de 
fulgi care cădeau pe faţa ei, la început uscati, 
apoi topindu-se sub căldura trupului ei 
deveneau umezi şi reci. Era un moment de 
frumuseţe supremă, erau singuri în inima vis- 
colului. Dar auziră plânsetele fetiţei căreia i 
se făcuse foame și reluară rutina din ultimele 
trei zile. Cat hrăni bebelușul, iar Dillon 

pregăti ceva de mâncare, apoi spălă scutecele 
micutei. Pe la trei dimineaţa fetiţa îi trezi din 
nou. 

— Ascultă, o îndemnă Dillon, s-a oprit vântul. 

Se îmbrăcară şi ieșiră afară, unde se mai așter- 
nuse destulă zăpadă, chiar dacă ei o înlăturaseră 
după-amiază. Deasupra capetelor lor, stelele 
păreau înghețate și ele. 


Dimineaţa aduse putin soare. leşiră din nou, 
căci zăpada ajunsese la nivelul ferestrelor de la 
primul etaj. La ora nouă se restabili circuitul 
electric, dar nu și telefonul. Cat deschise televi- 
zorul, la un post din Reno. 

... micuța Alexa Todd n-a fost încă găsită, auziră 
vocea crainicului. Fetiţa a dispărut acum șaptezeci 
și două de ore, când o femeie cu probleme psi- 
hice a furat-o din cărucior într-un supermarket. 
După ce a furat copilul, femeia susţine că l-ar fi 

pus într-un Land Cruiser de culoare roșie. 
Autorităţile speră că acum, după ce viscolul s-a 
mai potolit, posesorul mașinii va da informaţii 
despre fetiţa de patru luni care a fost pusă în 
mașina sa. 

Imaginea copilașului dispărut fu înlocuită de 
un instantaneu cu pini plini de zăpadă și cu 
autostrada pe care nu se putea circula. 

„.. Viscolul cumplit care a durat trei zile a 
încetat, lăsând Carolina de Nord acoperită de 
troiene după ceea ce noi numim cel mai mare 
viscol din ultimii douăzeci de ani... 

Cat se gândi imediat la părinţii micutei Alexa, 
acum că-i Ştia şi numele. 

— Nu mai plânge, mititico, o alină Cat, te 
vom duce la părinţii tăi imediat ce va fi posibil. 

Capitolul 10 


Depuseră trei ore de efort supraomenesc, dar 
curățară drumul spre autostradă pentru a putea 
scoate Land Cruiserul. Când se întoarseră în casă, 
observară că telefonul tot nu funcţiona. 

Cat hrăni fetiţa, o schimbă și o înfășură în cea 
mai călduroasă pătură pe care o avea. Împreună 
cu Dillon se îndreptă spre mașină. La ieşirea spre 
autostradă se întâlniră cu Nestor Brinkman, care 
fusese coleg de școală cu Cat. El lucra acum la 
primărie și conducea un plug de deszăpezire. Așa 
că Dillon şi Cat avură drumul curăţat, fără 
probleme. 

— Dar ce ai acolo, în braţe? întrebă omul. 


— Un copil, Nestor. 

— Glumești? L-aţi făcut cam repede! 

Dillon îi explică felul în care găsise fetița în 
mașina sa, precizând că era vorba chiar despre 
copilul dat dispărut. 

— Am auzit și eu, zise Nestor. Au transmis ştirea 
la televizor. 

— Liniile telefonice sunt încă întrerupte, așa că 
nu ştiu cum îi putem anunţa pe părinţii copilei. 
Trebuie să ajungem cât de repede cu ea la biroul 
şerifului. 

— Drumul spre oraș a fost curăţat chiar de mine, 
le spuse Nestor. Am și staţia radio, așa c-o să-i sun 
să ştie că sunteţi pe drum. 


Drumul fu anevoios; era curățat, ce-i drept, dar 
acum înghețase. Fetiţa, legănată de mișcările 
mașinii, adormi imediat. Cat privea drumul de 
parcă ar fi vrut să facă mașina să meargă mai 

repede; era imperios necesar să ajungă mai 
repede în oraș. După un timp, Cat începu să se 
gândească la tot felul de lucruri. Urgenţa de a 
ajunge în oraș nu era singurul lucru pe care-l simţea. 
Sub această nevoie urgentă, creștea sentimentul 
unei mari pierderi și o senzaţie de inutilitate. 

Timp de trei zile, care fuseseră o bucurie pen- 
tru ea, îngrijise şi se jucase cu acest copil venit de 
nicăieri. Dar acum, fetiţa care dormea în braţele ei 
se va întoarce la părinţii ei. Cat nu va mai vedea 
vreodată acești ochi albaştri. Îi aranjă pătura pen- 
tru ca fetița să nu simtă frigul. De fapt, ea și Dillon 
trebuia să fie mândri pentru că făcuseră tot posi- 
bilul pentru acea făptură fără apărare. Povestea ei 
va fi probabil repetată de părinţi de nenumărate 
ori şi îi vor vorbi de acei străini amabili care avu- 
seseră grijă de ea în timpul furtunii. Acei străini 
amabili, asta vor fi ea şi Dillon pentru fetiță. De 
fapt, asta şi erau. Dar, în aceste trei zile magice de 
viscol, Cat începuse să se gândească la fetiţă ca și 
cum ar fi fost a ei. 

Când ajunseră la biroul șerifului constatară că 


mesajul lui Nestor fusese interceptat. Wanda 
Spooner, reprezentanta Serviciilor locale pentru 
protecţia copilului, îi aștepta de ceva timp. 

Doi reprezentanţi o flancau pe Wanda: unul 
era Don Pebbles, un consilier local. Pe celălalt Cat 
nu-l cunoștea. 

— Bine că aţi venit, sunteţi o desfătare pentru 
ochii noștri, le spuse Don. Wanda întinse braţele 
pentru a primi copila. 

Cat îi întinse fetiţa, dar nici ea nici Wanda nu 
fură atente la pătura care căzu pe jos. Cat o ridică 
și o scutură, apoi înveli fetița cu grijă. Tocmai 
atunci micuța dădu semne de neliniște și întinse 
mânuţele spre Cat, de parcă ar fi cerut să fie luată 
înapoi. Cat evită să privească copilul. Simti o 
nevoie imperioasă de a lua fetiţa și de a fugi cu ea, 
undeva, departe. 

— l-am anunţat pe părinţi și au pornit spre noi. 
Nu trebuie să-ţi mai spun ce mare bucurie le-am 
făcut şi cât îţi suntem de recunoscători. 

— Wanda, trebuie să știi că am terminat toate 


scutecele și am folosit nişte bucăţi curate de 
pânză. Pe deasupra lor am pus niște plastic. 

— Trebuie să recunosc inventivitatea de care aţi 
dat dovadă. 

Cat își aminti de acele trei zile de neuitat pe 
care le petrecuse cu Dillon și fetița. De fapt, 
fuseseră cele mai frumoase zile din viaţa ei. Iar 
acum se terminaseră și ceva păru că se închide în 
urma ei. Undeva, în spatele lor, se deschise o ușă 
și apăru șeriful, cu alți doi consilieri. 

— Catherine Beaudine? zise șeriful venind spre 
ea. 

Şeriful o luă şi îi strânse mâna cu putere. 

— Eşti un om minunat. Te felicit pentru ceea ce 
ai făcut. Cum se simte fetiţa ? mai întrebă el. 

Wanda Spooner o luă pe Cat de după umeri. 

— Fetiţa se simte bine; a fost îngrijită cu multă 
dragoste. Va trebui să întocmim un raport asupra 
felului în care s-au desfășurat lucrurile. 

Cat încercă să-i zâmbească. 

— Cu ce ai hrănit fetiţa, Cat? întrebă Wanda. 
Cat îi spuse. 
— Au fost probleme digestive? 


— Da, la început, dar se pare că s-a adaptat. 

— Foarte bine, îmi mai poţi spune ceva despre 
fetiță, dacă i-a apărut vreo eczemă, a avut reacţii 
ciudate? A făcut temperatură? 

— O, nu! 

În momentul acela ușa se deschise și apăru 
Xavier Mott, unul dintre medicii de familie din 
Red Dog. 

— Cat, te voi lăsa acum pentru ca doctorul 
să poată examina fetița. Șeriful îţi va pune 
niște întrebări, iar apoi vom mai discuta şi 
noi. 

Șeriful o conduse pe Cat într-un alt birou, unde 
se mai aflau un consilier și o femeie care lucra la 
un calculator. 

— Cat, te rugăm să ne povestești cum ai găsit 
copilul și tot ce s-a întâmplat după aceea, o invită 
șeriful. 

Cat îi spuse tot ce voia să ştie, explicându-i cu 


câtă greutate aduseseră copilul la biroul șerifului, 
imediat ce se oprise viscolul. Seriful o ascultă atent 
fără a o întrerupe. Cat tocmai termina povestirea 
când apăru şi Dillon cu cei doi consilieri. 

— Ce spui, Don? îl întrebă şeriful pe unul dintre 
consilieri. 

— Ce am auzit acum se potriveşte cu ce mi-a 
spus doamna Rankin. Ea pretinde că a lăsat copilul 
într-un Land Cruiser roșu, în aceeași staţie de ben- 
zină în care s-a oprit și Dillon. 

— Care a fost explicaţia ei? întrebă Dillon. 

— Este o poveste foarte tristă. Copilul femeii a 
murit acum trei săptămâni de pneumonie; era o 
fetiță de vârsta celei aici de faţă. Desigur, femeia 
și-a pierdut minţile când a văzut că i-a murit 
copilul. A văzut-o pe Alexa la supermarket și, când 
mama ei S-a întors cu spatele... 

— I-a furat copilul, termină Dillon. 

— Așa a fost, zise șeriful, dar apoi a început să se 
dezmeticească și a pus fetiţa într-un loc care i s-a 

părut ei călduros și confortabil, într-un Land 
Cruiser. Totul s-a sfârşit cu bine datorită vouă, mai 
spuse el. 

— Ne pare bine că am putut fi de ajutor. 

Cat îi privi pe toţi cei de faţă. 

— Putem pleca acum? 

După ce șeriful le confirmă că puteau pleca și 
le mai mulțumi o dată, Dillon luă mâna lui Cat, 
iar ea se simţi mai bine, mai sigură, la atingerea 
mâinii lui puternice. Ea observă uimirea de pe 
fața lui Don Pebbles, pe care-l cunoștea din 
școală, când o văzu ţinându-se cu Dillon de mână. 
Nici nu apucară să se îndrepte spre ieșire, când 
Wanda îi prinse din urmă rugându-i să mai 
rămână pentru a vorbi cu cineva. Văzură într-un 
colț al încăperii o femeie îmbrăcată într-un 
pulovăr roșu, care o privea cu oarecare uimire, 
probabil neinţelegând ce putea găsi la ea un 
bărbat ca Dillon. Wanda apăru cu rugămintea ca 
ei să mai aștepte, căci părinţii fetiţei urmau să 
apară dintr-un moment într-altul. Apărură și doi 

reporteri de la un post local de televiziune. Dillon 
refuză un interviu, sub pretext că era prea obosit. 

— Cum au și aflat că suntem aici? întrebă Cat 
nedumerită. 

— Se pare că au răbdare, nu le scapă nimic, zise 
și Dillon. 

Cat îşi spuse că probabil povestea se răspândise 
foarte repede şi pentru că Dillon era o persoană 
publică, iar povestea avusese un sfârșit fericit şi 
părinţii aveau să-și recupereze copilul. 

— Te simţi bine, Cat? o întrebă Dillon. 

— Mă simt foarte bine, îi spuse ea, cu ochii 
închiși. 

Plecară spre casa lui Cat, iar când ajunseră ea 
întârzie privindu-l. 

— Am ajuns acasă, zise Dillon. 

Cat se forţă să-i zâmbească. 

— Stii, Dillon, mă gândeam că ar fi bine să treci 
pe acasă să vezi cum sunt lucrurile pe acolo, mă 
refer la conducte, care ar fi putut avea de suferit 
din cauza viscolului. 

— Ce se întâmplă cu tine, Cat? întrebă Dillon, 


căruia îi pierise zâmbetul. 

— Te-am rugat să te duci acasă să verifici dacă 
totul este în ordine. Iar eu o să trec pe la casele de 
care mă ocup. 

— Cat, ce se întâmplă? 

— Nimic, bâigui ea. Numai că am nevoie de 
puţin timp pentru mine. 

— De cât timp ai nevoie, Cat? Vocea lui sună 
oarecum exasperată. Dacă nu era atentă, probabil 
urma o confruntare între ei. Rezolvă problemele 
până diseară, vreau să te scot în oraș. Vin să te iau 
la şapte și jumătate. 

Cu aceste vorbe, Dillon porni motorul și plecă. 
Cat rămase pe verandă, făcându-i semne cu mâna, 
nefiind prea convinsă de ceea ce avea să urmeze. 

După plecarea lui, se duse să vadă dacă acele 
case pe care le avea în grijă aveau probleme și se 
întoarse peste vreo două ore. De cum păși în casă, 
aceasta i se păru goală și neprimitoare. Apoi 
privirea îi căzu asupra leagănului pe care-l lăsase 

lângă sobă, și nu-și mai stăvili lacrimile. Porni să 
strângă din casă toate lucrurile care-i aminteau de 
fetița pe care o ţinuse în braţe timp de trei zile. 
Când strânse și păturica nu mai rezistă, și-și 
îngropă faţa în ea, plângând. După ce se mai calmă 
observă că avea câteva mesaje telefonice, semn că 
liniile erau în funcţiune din nou. Apoi telefonul 
sună. Era chiar Adora. 

— Ce faci, surioară? Cum de ești atât de calmă? 

— Ce vrei să spui, Adora? 

— Tot orașul vuiește despre tine și fetița adusă 
de Dillon. Chiar și Ruddy Crebbs m-a sunat să te 
rog să-i dai un interviu. Sunteţi eroii acestei 
săptămâni. Cat, te simţi bine? Vrei să vin la tine? 

Cat nu-și dorea asta. Dar ea şi Adora aveau de 
lămurit multe lucruri. 

Capitolul 11 


Dillon nu găsi nici o problemă acasă. Cineva 
degajase drumul de zăpadă cu un plug, probabil 
Nestor Brinkman. În interior totul arăta ca de 
obicei. Când își verifică mesajele, îl găsi pe cel 
lăsat de Cat în prima zi de viscol. 

ÎL ascultă de vreo trei ori, numai pentru a auzi 
cum îl ruga să-i dea un telefon și să-i spună că 
totul este bine. Cat nu era o femeie cu care te 
puteai descurca uşor. Dar era foarte clar din 
vocea ei că era îngrijorată pentru el; și asta 
înainte de acele trei zile pe care le petrecuseră 
împreună. 

Lucrurile se vor aranja, își spuse el, trebuia doar 


să-i dea timpul cerut de ea. După ce făcu duș sună 
la restaurant pentru a rezerva o masă și se gândi 
cum va reacţiona Cat la invitaţia lui. Dar, imediat ce 
puse receptorul în furcă, sună telefonul. $i nu 
numai O dată. Primi telefoane de la multi reporteri 
de pe cuprinsul Statelor Unite. Vestea despre fapta 
lui și a femeii împreună cu care salvase viaţa micutei 
Alexa Todd străbătuse toată America, dar fiecare 
dintre cei care sunau voia s-o audă chiar de la el. 

Din politeţe Dillon răspunse la primele tele- 
fone și le spuse ceea ce știau deja. Apoi îşi aminti 
că nu mai avea pentru ce să curteze mass media, 
aşa că lăsă robotul să preia mesajele. 

La ora la care porni spre casa lui Cat, sosiseră 
la uşa lui patru reporteri cărora le ceruse să-l 
lase în pace. După ce o luă pe Barlin Creek Road 
realiză că era urmărit de o mașină. Și el, care 
plănuise o seară romantică! O seară cu o femeie 
cum rar poți găsi; și un şir de mașini care-l 
urmăriră pe drumul spre casa ei. 

Cat era încă în baie, doar cu sutienul și o 


pereche de bikini pe ea. Se studia în oglindă, 
nemulțumită de părul pe care și-l scurtase sin- 
gură și de mâinile ei muncite, cu unghiile scurte. 
Nu prea era o bucurie pentru cine o privea, se 
gândi ea cu amărăciune. Evident că nu era genul 
de femeie care să cucerească inima unuia dintre 
cei mai grozavi bărbaţi pe care-i văzuse vreodată. 
Va încerca să facă faţă acestei seri, deși era con- 
vinsă că în scurt timp Dillon își va da seama că 
nu era ea femeia potrivită pentru el. 

Dillon insistase să se întâlnească cu ea. Dar nu 
avusese vreo întâlnire cu un bărbat în viaţa ei. 
Nici măcar o rochie în care să arate civilizat nu 
avea și tocmai din acest motiv se afla încă sumar 
îmbrăcată, în fața oglinzii din baie, cu zece 
minute înainte de ora întâlnirii. Şi chiar dacă ar 
fi avut o rochie s-ar fi simţit nefiresc în ea. Nu 

mai purtase rochie de la înmormântarea tatălui 
ei, ṣi asta pentru că mama ei insistase ca ea să se 
îmbrace decent. 

Cat gemu de neputinţă, ieși din baie şi se 
duse în dormitor, unde se hotărî să îmbrace, ce 
altceva decât o pereche de jeanși și o cămașă; 
ambele noi, dar nu-i dădeau deloc un aer femi- 
nin. Pe undeva printr-o debara găsi o pereche de 
cizme de cowboy pe care le cumpărase cu doi 
ani în urmă în timpul unei excursii făcute la 
Tahoe. Încălţându-le, își spuse că va arăta şi se va 
simţi foarte bine în seara asta. 

Când fu gata, se mai uită o dată în oglindă. 
Arăta la fel de prost ca mai înainte, dar acum era 
îmbrăcată. 

Se auzi o bătaie în ușă. Deci, Dillon sosise. 

Îi strigă că ușa era deschisă, dar apoi avu o 
mică ezitare. Abia cu o oră în urmă, reuşise să 
scape de reporterii care bătuseră la ușa ei. 
Fuseseră insistenţi, aşa cum sunt de obicei. Se 
duse să deschidă, netezindu-și cutele pe care le 

făcuse cămașa. Când îl văzu pe Dillon, inima 
începu să-i bată mai tare. Și el era îmbrăcat sport 
și arăta foarte bine. De fapt, ei i se părea că este 
tot mai frumos de fiecare dată când îl vedea. 

— Pot să intru? 

Cat făcu un pas înapoi. 

Dillon trecu pragul, apoi închise ușa repede. 

— Trebuie să te previn. Nu suntem tocmai singuri. 

— Te referi la reporteri? 

Dillon înclină din cap. 

— Este o maşină care ne aşteaptă la ieșirea pe 
autostradă. Iar peste drum de casa ta se mai află 
niște reporteri într-un Chevrolet de ultimul tip. 
Va fi o adevărată aventură să scăpăm de aici. 

— Crezi că ne vor urmări? 

— Nu numai atât, dar ne vor face seara un cal- 
var. Cina noastră nu va fi așa cum mi-am dorit-o. 

— O, Dillon... nu ştiu... 

— Ce nu ştii, Cat? 

— Nu știu dacă mă pot descurca. Este prea 
mult pentru mine. Totul e prea nou, nu sunt 

obișnuită cu prea multă lume în jurul meu. Cat 
ridică frustrată mâinile în aer. Nici măcar n-o să 
mai pot vedea fetița. 

Dillon tăcu o clipă. 

— Nu văd de ce n-ai putea s-o mai vezi, Cat. 

Cat îl privi nemulțumită. 

— Fetiţa a fost luată de părinţii ei de acum, 
asta este... 

— Cat, ar mai fi o posibilitate. Am putea lua 
legătura cu părinţii ei. 

— Nu vreau. N-aş suporta s-o văd în braţele 
altcuiva, pentru că m-am atașat prea mult de ea. 
N-am vrut să se întâmple asta, dar... 

— Dacă ai lua legătura cu părinţii ei, poate ai 
începe să... 

— Nu, nu vreau s-o mai văd. Şi nu numai asta, 
Dillon. Mai sunt și alte lucruri care nu merg. 

— Ce nu merge, Cat? 

— Relaţia noastră. Trebuie să înţelegi asta. Nu 
mă pot adapta. Mai este şi Adora. N-am discutat 
cu ea. Cum pot ieși cu tine la restaurant când am 

fost atât de lașă și nu i-am spus despre relația 
noastră? Cred că ar fi dureros pentru ea să ne 
vadă impreună sau să audă de la altcineva despre 
noi. 

Dillon nu păru prea afectat. 

— Asta-i tot? 

— Da... nu.... Te rog să întelegi că nu pot ieși 
cu tine în seara asta. 

— Cat. Dillon îi luă mâna în palmele sale și o 
trase spre el. Ea se lăsă cam fără convingere, dar 
nici nu opuse rezistenţă. Dillon o luă în brațe, 
ceea ce o făcu să-și lase capul pe pieptul lui. 

— O, Dillon, înțelege, nu pot... 

— Cat, nu mai spune nimic, stai aici, la pieptul 
meu. Apoi o sărută, iar ea se încordă încercând 
să-și amintească toate motivele pe care voia să le 
invoce. Dar cu trupul lui lipit de al ei îi era cam 
greu să-și amintească vreunul. 

Dillon murmură: 

— Sărută-mă, Cat, și lasă toate problemele 
deoparte. 

Cu un oftat, Cat se trezi răspunzându-i la 


sărut. Ea simţi în momentul acela că alături de el 
ar putea învinge orice, chiar și teama și îndoielile 
ei. 

Dar se auzi un ciocănit în ușa bucătăriei și 
ușa se deschise larg înainte ca ea să-l poată invi- 
ta pe cel care bătuse. Cat auzi o exclamaţie, apoi 
explodară luminile unor bliţuri. Fotograful lăsă 
camera mai jos, le făcu un semn cu ochiul 
ștrengăreşte, spunându-le: 

— Vă mulţumesc! 

— Ce naiba este asta? se înfurie Dillon. EI făcu 
un pas către fotograf. Cat uită de el, căci nu avea 
ochi decât pentru Adora. 

— Adora, te rog... 

— Nu! strigă aceasta. Nu te apropia! Și se 
răsuci pe călcâie, dispărând cu fotograf cu tot. 

— Adora! Cat se năpusti după sora ei. 

Dillon îi blocă drumul. 

— Las-o în pace acum! 

— Nu înţelegi că trebuie s-o opresc? 

— Nu, Cat, stai aici și las-o în pace. N-o să fie 


nici o problemă. Las-o să se obișnuiască cu 
ideea. 

Dar Cat nu putea face asta. Se simţea vino- 
vată. 

— Nu, Dillon, eu am trădat-o. Ea te place şi 
eu... 

Dillon scutură din cap. 

— Nici unul dintre noi n-a făcut nimic greșit, 
Cat, nu te mai învinovăţi. A trecut vremea când 
trebuia să ţii locul tatălui vostru. Acum, Adora 
este o femeie matură, las-o să se descurce sin- 
gură. 

Era prea mult, deja Cat nu mai putea face faţă 
acestei situaţii. 

— Nu-mi spune tu, Dillon McKenna, cum sunt 
și ce trebuie să fac! Dă-te la o parte din drumul 
meu! leși din viaţa mea! 

Și Dillon asta făcu. Mâinile lui căzură neputin- 
cioase de pe umerii ei. Se întoarse și porni spre 

UȘĂ. 

— Ai vorbit serios, Cat? 


Cat simţi că i se frânge inima. Dillon părea 
atât de trist, de dezamăgit. Înclină din cap. 

— Da, Dillon, am încercat să-ţi spun, dar n-ai 
vrut să mă asculti. Nu sunt făcută pentru asta... 

— Nu ai dreptate, Cat. Ţi-e doar teamă, asta 
este. lar eu m-am plictisit să te tot rog să vezi 
lucrurile așa cum sunt. După cum ţi-am spus din 
prima zi când ne-am întâlnit, în dragoste sunt 
necesare două persoane. 

— Dar nu pot. 

— Bine, Cat, nu poţi. Tine-o tot așa. Poate o să 
ajungi să și crezi ceea ce spui. Tu nu poţi să fii ca 
orice femeie. Tatăl tău a vrut să fii băiat și tu ai 
luat-o în serios. Acum vorbeşti cu Dillon, un băiat 
care a fugit de prin locurile astea pentru a-și face 
un rost în viaţă. Trebuie să spun cum era tatăl 
tău? Cred că știi și singură. 

— Oprește-te, Dillon, te rog... 

— La naiba, n-am de gând s-o fac! Mi-l 
amintesc foarte bine, era un tip mare, un 

adevărat bărbat. Iar mama ta era o femeie 
mignonă, care se uita la el ca la Dumnezeu. De 
fiecare dată când i-am văzut, mama ta se spri- 
jinea de el. Iar lui îi plăcea asta teribil. Îi plăcea 
să se simtă dorit și important. Le-a încurajat pe 
toate fetele lui să-şi idolatrizeze bărbaţii. Dar 
mama ta nu i-a oferit un fiu, ceea ce şi-a dorit el 
cel mai mult. Așa că el și-a făcut singur un băiat. 
De fapt, te-a transformat pe tine, Cat. Chiar dacă 
te-a botezat Catherine Desiree, pe leagăn ti-a 
scris numele pe care şi l-ar fi dorit pentru tine, 
Mitchel Jr. Tu ai fost băiatul pe care nu l-a avut. 
Te-a făcut dură și puternică pentru a prelua 
frâiele casei atunci când Mitchel senior avea să 
dea colțul... 

— Cum poţi vorbi aşa? Tata a murit, n-a avut ce 
face, așa s-a întâmplat. 

— Nu ţi-a dat dreptul să fii tu însăţi, Cat! 

— Tata a avut dreptate, femeia nu poate fi 
puternică, nu poate trăi fără un bărbat. Ai văzut 
că mama n-a putut s-o facă. 


127 


— Acest bărbat îţi controlează viaţa, chiar dacă 


a murit acum șaptesprezece ani. Îţi controlează 
fiecare zi din viaţă atunci când nu ești tu însăţi. 
Atunci când crezi că există o lege a firii care nu 
lasă femeia să fie puternică. El ne-a despărţit de 
la început, Cat, și m-am săturat să lupt cu el, cu 
cineva care nu mai există și cu care nu mă pot 
confrunta direct. Nu pot face minuni, sunt un 
om obișnuit. Am crezut că acele zile petrecute în 
trei, fetiţa pe care am salvat-o și îngrijit-o, te vor 
face să gândești altfel. Dar nu s-a putut, căci tu 
crezi prea tare în ideile tatălui tău. Ai dreptate, 
trebuie să punem capăt relaţiei noastre. La 
revedere, Cat Beaudine. 

Capitolul 12 


Dillon se întoarse și plecă. 

Cat rămase nemișcată o vreme, după plecarea 
lui. Vorbele lui îi răsunau și acum în minte. 

Spunându-și că nu avea rost să mai stea acolo, 
în mijlocul bucătăriei, se îndreptă spre ușă. 
Încuie iala, apoi stinse lumina, și casa se cufundă 
în întuneric. 

— Poate este mai bine așa, şopti ea. 

Apoi, neștiind ce era mai bine să facă, se duse 
în dormitor și se întinse pe pat, îmbrăcată. 

Rămase cu ochii deschiși, în întuneric, și 
aşteptă somnul ca pe o binecuvântare. Dar som- 

nul nu avea să vină prea curând. Așteptând să 
adoarmă, recapitulă de mai multe ori spusele lui 
Dillon. 

Acesta avea dreptate, ea nu era un om întreg; 
era o jumătate de om, era ceea ce visase tatăl ei 
ca ea să devină. Dar Dillon se înșelase acunzân- 
du-l pe tatăl ei, care făcuse tot ce putuse pentru 
ea. Stătea în puterea ei să depăşească această 
stare, dar n-o făcuse. Se mulţumise cu libertatea 
și intimitatea ei, dar toate astea pentru că nu 
avusese curajul să se revolte împotriva felului în 
care trăia, să încerce să fie ea însăşi, o femeie cu 
nevoi şi responsabilități. 

Pe când stătea în pat, așteptând să adoarmă, 
sună telefonul. Lui Cat i se păru că nu avea să se 
mai oprească. Apoi, dintr-o dată, sunetul strident 
al telefonului încetă. Se făcu liniște. 


130 


A doua zi dimineaţa fu trezită de cineva care 


bătea la ușă cu putere. Cat gemu și întinse mâna 
spre ceasul de pe noptieră. Acesta arăta ora 
douăsprezece noaptea. Uitase să-l regleze atunci 
când revenise curentul electric. 

Bătaia din ușă se repetă cu intensitate sporită. 
Cat își căută ceasul de mână. Atunci realiză că se 
culcase îmbrăcată și încălțată. Ceasul de mână 
indica ora unsprezece. Dormise cam mult. Focul 
se stinsese și în cameră era foarte frig. 

Și nu știa cine bate cu atâta insistenţă la ușă, 
probabil unul dintre acei reporteri care doreau 
să discute cu ea. Se duse spre ușa de la bucătărie 
și o deschise brusc, pregătită să-i spună vreo 
două celui care bătea atât de insistent. 

Deschise gura să-i spună că dorea să fie lăsată 
în pace, dar observă că „reporterul“ era o femeie, 
O tânără care purta în braţe ceea ce ea nu credea 
c-o să mai vadă vreodată. 

Era o femeie plăcută, cu gropiţe în obrajii ca 
de copil. Îi zâmbi. 

— Bună, Cat, sunt Marian Todd. 


Cat nu spuse nimic câteva secunde. 

— Te simţi bine, Cat? 

— O, da! 

— Crezi că am putea intra în casă? Sunt doi 
reporteri aici, la intrarea de pe autostradă, şi am 
făcut tot posibilul să nu fiu urmărită. 

Ceea ce auzi o făcu pe Cat să se dezme- 
ticească. O trase pe Marian în casă, cât putu de 
repede. Imediat ce închise ușa și o privi pe fetiţă, 
aceasta întinse mânuţele spre ea și începu să gân- 
gurească. 

— Nu te-a uitat, zise Marian, întinzându-i copi- 
Iașul. 

Palmele lui Cat erau transpirate de emoție. Și 
Je şterse de jeanși. 

— Este cam rece în casă, zise ea, tocmai voiam 
să aprind focul. 

Marian Todd nu mai spuse nimic și-și ținu 
fetița strâns la piept, acceptând cafeaua pe care 
Cat se oferi să i-o facă. 

— Ia loc, te rog, o invită Cat. 


— Am încercat să luăm legătura cu tine la tele- 
fon, zise Marian așezându-se cu fetiţa în braţe. 

Cat trase aer în piept. 

— Da, cred că aţi făcut-o. N-am prea răspuns la 
telefon. Şi ca un făcut, tocmai în momentul 
acela, aparatul începu să sune, dar Cat nu 
răspunse. 

Marian o privi cu înţelegere. 

— Cred că ai fost cam tracasată în ultimele zile. 

Cat încuviinţă: 

— Tracasată, da, ăsta este cuvântul. 

— L-am sunat pe prietenul tău, Dillon, aseară, 
iar de dimineaţă i-am făcut o scurtă vizită, con- 
tinuă Marian. Ne-a spus că ești o persoană mai 
retrasă și că te-a deranjat contactul acesta cu 
mass media. Așa că Larry, soțul meu, mi-a spus că 
ar fi mai bine să vin doar eu cu fetiţa. Am vrut 
să... Deodată ochii femeii se umplură de lacrimi. 
Marian își mușcă buzele și continuă : cele trei zile 
au fost cumplite și totuşi am reușit să 

supraviețuim. Iar Alexa este într-o stare foarte 
bună. Nici nu pot să-ţi spun cât de mult vreau 
să-ţi mulţumesc... 

Cat se simți cuprinsă de disperare. Trebuia să 
se miște, să se ridice de pe acel scaun. Dar fetiţa 
întinse din nou mâna spre ea. 

— Vrea s-o iei în braţe, îi spuse Marian. 

Cat, căreia îi transpiraseră palmele, și le frecă 
de pantaloni și nu putu să reziste acelor mânuţe 
dolofane întinse spre ea, nici ochișorilor albaștri. 
Luă fetița în braţe. Aceasta zâmbi și-și întinse 
mânuţele spre faţa ei. Pentru Cat era o minune să 
poată ţine din nou fetița în braţe. Era tocmai ceea 
ce ea își refuzase atâta vreme. Păpuşi și rochii, 
primele sărutări. 

Și Dillon, care râdea. Dillon care o privea în 
ochi. Dillon care o cunoştea mai bine decât se 
cunoștea ea. 

— Îi pare bine că te vede, spuse Marian. 

— Bună, micuţo, şopti Cat. Ce ai mai făcut de 
când ne-am despărţit? Și, pentru prima dată, ea 

acceptă numele pe care părinţii i-l dăduseră 
fetiţei... Alexa. Ridică privirea spre mama 
fetiţei. 

— Cat, îți mulţumim din suflet, spuse Marian. 
Nu pot exprima în cuvinte toată recunoştinţa 
noastră. 

Stătură de vorbă aproape o oră. Când 
ajunseră la a treia ceașcă de cafea, Marian sugeră 
că ar fi mai potrivită o conferință de presă, orga- 
nizată la Reno. 

— Te rog, Cat. Femeia se aplecă spre ea. Nu 
vrem decât să ne întoarcem liniștiți la vieţile 
noastre. Şi pentru ca s-o putem face trebuie să 
lăsăm presa să pună toate întrebările și să 
răspundem aşa cum vom putea. Cred că, dacă ne 
vom strădui împreună cu Dillon și Larry, dacă le 
vom acorda ziariştilor, să zicem, douăzeci de 
minute din viața noastră, vom fi liberi apoi să ne 
reluăm viaţa de dinainte de acest eveniment, fără 
a risca să ne trezim mereu cu indivizi care ne 
spionează. 

Cat încuviinţă. Ştia că Marian are dreptate, dar 


ideea de a se supune voluntar aprobării sau deza- 
probării unei săli pline de oameni o făcea să nu 
se simtă în largul ei. 

— Să înțeleg că ai acceptat? o întrebă Marian, 
plină de speranță. 

După ce trase aer în piept, Cat îi spuse: 

— O să mă mai gândesc la asta. Îţi promit. 

Marian îi zâmbi. 

— Am încă un motiv pentru care să-ți fiu 
recunoscătoare, Cat. 


După plecarea lui Marian, Cat nu-și mai găsi 
locul. Nu se gândea decât la sora ei, Adora. 

Venise momentul în care nu mai putea sta 
ascunsă în casă, ascultând cum suna telefonul, 
dorindu-și să scape cât mai repede de toţi acei 
reporteri care o vânau. Se decise să riște, luă 
cheile mașinii, îmbrăcă o jachetă groasă şi plecă. 


136 


Urcă în mașina ei și, ignorând Chevroletul care o 
urmărea, porni spre sora ei, Adora, la Red Dog City. 

Lola Pierce, recepţionera salonului de fru- 
musețe care-i aparținea Adorei ridică ochii din 
registrul de programări. 

— Adora, zise ea, te caută sora ta. 

Adora ridică privirea de pe coafura pe care o 
executa și strânse din buzele ei pline. Era 
aproape să termine cocul lui Pilar Swenson. 

Cat i se adresă cu voce tare. 

— Adora, aş vrea să stăm de vorbă câteva 
minute. 

— Pilar? zise aceasta. 

— Ce este, draga mea? 

— Te deranjează dacă-ţi termină Lola coafura? 

— Nu, iubito, du-te și discută cu sora ta. 


Se duseră într-o altă încăpere a salonului și se 
aşezară pe o canapea. 
Cat începu: 

— Adora, eu... 


Dar Adora izbucni: 

— O, Cat, n-am dormit câteva nopţi! 

Cat, care era în aceeași situaţie, o înţelese. 

— Adora, am venit aici pentru a-mi cere iertare 
de la tine. Am fost o ticăloasă. 

— Nu... 

— Ba da, surioară. Şi-mi pare rău. 

— Nu mi-a venit să-l cred. 

— Te referi la Dillon? 

Adora încuviinţă. 

— A fost foarte direct cu mine, Cat. Mi-a spus de 
la început că este interesat de tine. Şi eu am 
simţit, de fapt, că tot ce a fost între mine și Dillon 
s-a terminat cu şaisprezece ani în urmă. Și m-am 
mai gândit că tu nici nu-ţi doreai un bărbat, pe 
când eu mi-l doream cu disperare. Şi imaginează-ţi 
că tocmai eu l-am ajutat să te cunoască, spunându-i 
tot ce poţi face, îndemnându-l să te angajeze. 
M-am simtit trădată. Nu mi s-a părut cinstit. 

Oftă și continuă: 

— Şi ştiu tot ce ai făcut tu, surioară, știu că ai 


încercat să renunti la el de dragul meu. 

— Oh, Adora... 

— Oprește-te, surioară. Lacrimile începuseră 
să-i curgă pe obraji. Figura ta spune toate astea. 
Tu poţi fi drăguță cu mine acum, poţi să spui că 
mă ierti, dar atitudinea mea n-a fost una corectă. 
Când am dat peste voi noaptea trecută a fost un 
moment al adevărului pentru mine. Am știut că 
trebuie să încetez să mă mai mint și să-mi fac 
iluzii, Dillon nu pe mine mă voia. Am fost 
geloasă, surioară. 

Cat veni mai aproape de sora ei și-i îndepărtă 
o şuviță căzută pe frunte. 

— Te-am iertat şi am uitat totul, fii liniștită. 

— Îmi pare atât de bine, Cat, zise Adora şi se 
duse în încăperea alăturată de unde se întoarse 
cu niște șerveţele și o sticlă de coniac. 

— Nu cred că este cazul, Adora... 

— Ştiu că e prea devreme, dar trebuie să 
sărbătorim împăcarea noastră. Aduc imediat pahare. 

După o jumătate de oră, Adora prinsese destul 


curaj ca s-o întrebe: 

— Şi unde este el acum? Să nu-mi spui că nu 
ştii! 

Cat sorbi gura de băutură care-i mai rămăsese 
în pahar. 

— Nu ştiu unde este Dillon. 

Adora scutură neîncrezătoare din cap. 
Lacrimile începură din nou să-i curgă pe 
obraji. 

— Cat, nu face asta, nu renunţa la dragoste. 
După rolul pe care l-am avut în relaţia voastră nu 
mi-aş ierta-o dacă lucrurile n-ar merge bine între 
voi. 

Cat se ridică, apoi se îndreptă spre fereastra 
care dădea spre strada Bridge, acum acoperită de 
zăpadă. 

Deodată se întoarse spre Adora. 

— Mâine, la Reno, va avea loc o conferinţă de 
presă. Marian, mama fetiţei pe care am adăpostit-o, 
a insistat să mă duc și eu. 

— Şi Dillon? întrebă Adora. Va veni și el? 
— Cred că da. 
— Foarte bine. Am o mulţime de lucruri de 


rezolvat acum, surioară. 

— La ce te referi, Adora? 

— Trebuie să arăţi bine pentru această con- 
ferințţă, şi voi face tot posibil să-ţi schimb 
înfățișarea. 


A doua zi, la ora două, Cat fu introdusă pe ușa 
din spate a unei săli din Reno, care fusese 
închiriată pentru conferinţa de presă. 

— Sunteţi Cat Beaudine? 

O femeie cu un dosar în braţe se îndrepta spre ea. 

— Da, zâmbi Cat. Se simţea nefiresc îmbrăcată 
în taior, cu tocuri înalte, iar sora ei o și machiase, 
destul de discret de altfel. 

Femeia o privi fără a-şi ascunde admiraţia, 
apoi se adresă unui bărbat care, probabil, făcea 
parte din echipa de filmare. 


141 


— Ernie, zise ea, te rog du jacheta lui Cat 


la cuier. Tot el ţi-o va aduce după conferința 
de presă. Femeia o mai privi o dată, impre- 
sionată de schimbările care se petrecuseră cu 
ea. 

— Domnișoară Beaudine, arătaţi grozav. 
De fapt, ştiam că nu sunteţi o femeie care să 
pună preţ pe aspectul exterior și tocmai de 
aceea sunt impresionată de schimbările sur- 
venite. Acum, vă voi duce într-o altă 
încăpere unde vă puteţi relaxa până începe 
conferinţa. 

Cat vru s-o întrebe cum ar putea să se relaxeze 
știind că peste câteva minute se va confrunta cu 
o mulţime de reporteri și întrebările lor indis- 
crete. Dar femeia nu-i dădu ocazia să-i mai pună 
vreo întrebare. Se răsucise pe călcâie și ieşise din 
încăpere, cu dosarul ei sub braţ, cu un aer foarte 
important. 

Cat ridică din umeri şi o urmă în sala de con- 
ferinţe. Familia Todd sosise deja. Larry Todd, la 

fel de prietenos ca și soţia lui, Marian, îi zâmbi cu 
prietenie și-i mulțumi pentru grija cu care îi ocro- 
tise fetiţa. 

După câteva minute apăru și Dillon, îmbrăcat 
cu un pulovăr gri, în care arăta atât de bine încât 
Cat se întrebă încă o dată ce naiba găsise un 
asemenea bărbat la ea. El rămase în cadrul ușii și 
făcu o trecere rapidă în revistă a celor aflaţi în 
încăpere. 

Lui Cat i se păru că privirea lui o arde. Ea 
știa că lui Dillon nu-i scăpa nici un amănunt, 
nici îmbrăcămintea ei nouă, nici tunsoarea, și 
cu atât mai mult fardul pe care i-l aplicase 
Adora. Se simţi ca o caraghioasă. Ar fi vrut să 
se ridice și s-o rupă la fugă, să plece undeva 
unde să nu mai fie centrul atenţiei. De fapt, ar 
fi vrut să se arunce la pieptul lui și să-l implore 
să-i mai dea o șansă. Dar nu făcu nimic. 
Clipele treceau. În cele din urmă Dillon veni 
spre ei. 

Larry se ridică să-l întâmpine. 

— Salut, Dillon, îţi mulţumesc că ai venit. 


Alexa, aflată în braţele mamei sale, își întinse 
mânuţele dolofane spre el. 

Dillon o luă din braţele lui Marian și o ridică 
în sus. 

— Ce faci, mititico? 

Alexa începu să râdă fericită. Apoi, Dillon se 
aşeză lângă Larry, cu fetiţa pe genunchi. 

Cat încercă să evite privirea lui Dillon, deși 
din momentul în care intrase nu mai avusese 
ochi decât pentru altcineva. Tot aerul din 
încăpere părea că vibrează la energia degajată 
de el. De fiecare dată când Dillon adresa vreo 
întrebare, ea ar fi vrut să fie cea care-i 
răspunde. 

În cele din urmă apăru femeia cu dosarul, care 
se ocupa de ei. 

— Vă rog să mă urmaţi, le spuse ea, conducân- 
du-i pe scenă, unde se aşezară la două mese, cu 
microfoanele în funcţiune. În dreptul unuia din- 
tre acestea stătea un bărbat. 

— Este psihiatrul care o tratează pe Darah 


Rankin, șopti Marian. 

Cat fu invitată să ia loc, Dillon fu așezat la 
dreapta ei, iar Marian cu Alexa în brate la stânga, 
urmate de Larry și psihiatrul despre care se vor- 
bise. 

Cat fu foarte atentă în primele minute să nu 
privească spre cei din sală. Ştia că nu rămăsese 
nici un loc liber şi că blitzurile se puseseră în 
funcţiune, la fel și camerele video. 

Un bărbat îmbrăcat într-un costum bleumarin 
făcu prezentarile și ceru ca în timpul ședinței să 
nu se facă fotografii. Primul supus tirului de 
întrebări fu doctorul Pole, psihiatrul. El avea, 
oricum, O cuvântare pregătită. 

— Doamna Rankin, începu el, adică femeia 
care a răpit-o pe Alexa, este grav bolnavă. Este 
sub strictă supraveghere medicală. 

Unul dintre reporterii prezenţi întrebă: 

— S-a formulat vreo acuzaţie împotriva ei? 

Larry găsi că era de datoria lui să intervină. 

— Noi n-am acuzat-o, am înţeles că are grave 


probleme psihice, datorate unei suferinţe pro- 
funde. Am fi mulţumiţi dacă ar putea beneficia 
de ajutorul la care se referă doctorul Pole. 

Bărbatul în costum bleumarin făcu o pre- 
cizare: 

— Cu toate acestea, statul Nevada o va pune 
sub acuzare pentru că a pus în pericol viața 
micuţei Alexa Todd, răpind-o de la mama ei. 
Judecătorul va decide însă dacă doamna Rankin 
poate fi făcută responsabilă de gestul ei. 

Una dintre femeile prezente în sală i se adresă 
lui Dillon: 

— Domnule McKenna, am aflat că acest inci- 
dent v-a inspirat și că vă veţi întoarce la munca 
dumneavoastră de până acum. Mai știm că aţi 
decis să săriți cu o motocicletă special construită 
o prăpastie din munţii Shasta. 

Dillon duse mâna la frunte. 

— Sursa de la care aţi primit aceste informaţii 
este un anume domn Creedy, cumva? 

— Nu vă pot oferi această informaţie. 


— În acest caz, indiferent de sursele de infor- 
mare, vreau să precizez că n-am luat o astfel de 
decizie. Nu voi reveni în lumea cascadoriei. Nici 
măcar acest copil frumos, Alexa, nu-mi poate 
schimba hotărârea. 

Se ridică un alt reporter. 

— Doamnă Todd, cum vă simţiţi acum, când 
v-aţi recăpătat copilul? 

— Este foarte greu de descris în cuvinte ceea ce 
simt, mi se pare una dintre cele mai mari bucurii 
din viața mea. 

— Domnișoară Beaudine, v-aţi atașat de micuța Alexa? 

Cat își drese glasul, căci în momentul în care 
reporterul îi pronunţase numele, simţise că nu 
mai are aer și nu va putea scoate o vorbă. 

— Cine nu s-ar fi atașat de ea? 

Mulțimea o aprobă. Cat simţi că toţi îi erau 
alături în acele momente, până și reporterii. 
Răsuflă ușurată, căci nu fusese atât de greu pe cât 
i se păruse ei. 

După aceea întrebările începură să curgă din 


toate părţile. În minutele următoare, lui Cat, 
Dillon și familiei Todd li se ceru să descrie cu lux 
de amănunte prin ce trecuseră în timpul acelui 
viscol teribil. Erau atâtea de spus încât Cat speră 
că întrebarea despre relaţia dintre ei nu se va 
mai pune. 

Dar nu avu acest noroc. Întrebarea nu fu evitată. 

O femeie înaltă cu o voce stridentă găsi că era 
momentul să intervină. 

— Se vorbeşte că între dumneavoastră și 
domnișoara Beaudine s-a născut o idilă, domnule 
McKenna, spuse ea. Puteţi să ne spuneți ceva în 
acest sens? 

Lui Dillon îi îngheță zâmbetul pe faţă. El se 
aplecă spre microfon și spuse răspicat: 

— Nu. 

Cineva din sală ridică un ziar. Pe prima pagină 
a acestuia erau două instantanee pe care repor- 
terii reușiseră să le ia; în primul, cei doi se 
îmbrăţișau cu foc. 

— Vă rugăm să comentaţi această imagine, 


domnule McKenna. 

Lui Dillon îi pieri obișnuitul zâmbet de pe 
faţă. 

— După cum am mai spus, nu am nimic de 
comentat. Nu este nici o relaţie între mine și 
domnișoara Beaudine. 

— Dacă ceea ce se vede aici în fotografie 
înseamnă nimic, aş vrea să văd ceea ce ar însem- 
na ceva în accepţia dumneavoastră. 

Se auziră şoapte şi chiar râsete din sală. 

— Bine, zise bărbatul în costum albastru, să 
trecem la alte probleme... 

Cat se aplecă spre microfon. 

— Eu... 

Se făcu tăcere. Toată lumea aștepta cu sufletul 
la gură ca ea să ofere informaţii care să pună 
evenimentul într-o lumină nouă. Cat trase aer în 
piept, apoi spuse: 

— Aş vrea să spun ceva despre mine şi domnul 
McKenna. 

Era atâta liniște în sală încât se putea auzi cum 


se topea zăpada afară. Cat simţea sute de ochi 
aţintiţi asupra ei, urmărind-o, așteptându-i spuse- 
le. Dar toţi acești ochi nu aveau nici o impor- 
tanță, o singură pereche de ochi conta. A lui 
Dillon. Iar ea nu putea să întoarcă tocmai atunci 
capul și să vadă dacă el o privea. 

Cat mai trase o dată aer în piept, se aplecă din 
nou spre microfon şi spuse ceea ce așteptau toţi 
cei prezenţi să audă. 

— Sunt îndrăgostită de domnul McKenna. 

Tăcerea care se lăsă fu atât de apăsătoare pen- 
tru ea. Dar micuța Alexa Todd îi veni în ajutor cu 
un chiot. 

Toţi cei prezenţi izbucniră în aplauze. 

— McKenna! McKenna! repetau ei. Vocea 
unui reporter reuși să se audă cu tot vacarmul 
creat. 

— Ce aveţi de spus la toate astea, domnule 
McKenna? 

Dillon mormăi ceva. 

— Aţi vrea să repetaţi cu voce tare ceea ce aţi 


spus? Nu s-a auzit. 

— Este problema mea, a noastră, mai precis. 
Cat, care nu îndrăznea să-l privească, simți mâna 
lui așezându-se pe braţul ei. Ea clipi de câteva 
ori, luată pe neaşteptate, şi văzu că el se ridică și 
dărâmă masa din faţa lor, cu microfon cu tot. 
Lumea din sală începu să strige frenetic, pierdea 
partea cea mai interesantă a spectacolului. 

— Vino, Cat, zise el, să ieşim de aici. 

Cat își drese glasul din nou. 

— Dar nu cred că... 

— Vino, Cat. Dillon o ridică. 

Cat îl urmă, dar simţi nevoia ca înainte de a 
părăsi sala să mai spună o dată: 

— O să vă ţinem la curent... 

— Vino, Cat. Dillon o luă de mână iar ea se lăsă 
condusă spre ieșire. De fapt, s-ar fi lăsat condusă 
oriunde de el. 

Organizatoarea conferinţei de presă încercă 
să-i oprească: 


151 


E ia iai o linii ata 5 inele caer aria 
DI i aaa e de i ge 

eM tr 1 A = PE a cz Ea Craii iz] CAI CEL rare 
FE 2 ED Pa DESE E Era, 


— Vă rugăm să mai aveţi puţină răbdare, con- 
ferinţa nu s-a terminat... 

Dillon n-o mai ascultă ci, remorcând-o pe Cat, 
trecu pe lângă femeie. 

Parcurseră un coridor care părea că nu se mai ter- 
mină, apoi intrară în holul unde își lăsase Cat haina. 

— Dillon, trebuie să-mi recuperez haina! Am 
lăsat-o... 

— Uită de ea, Cat! O să-ți cumpăr o mie de 
haine! Să scăpăm de aici! 

Dillon o conduse spre parcare. 

— Urcă, îi spuse el, deblocând ușa unei mașini 
albastre sport pe care ea n-o mai văzuse. 

— Unde este Land Cruiserul? 

Dillon ridică din umeri. 

— leri mă simţeam deprimat, așa că mi-am 
cumpărat un Maseratti. 

— Sper că te-a ajutat să-ţi revii. 

— Se pare că nu. Urcă. 

Cat se supuse ordinului, mai ales că era toc- 
mai ce-și dorea. Mașina se puse în mișcare exact 

când reporterii apărură din clădire. Dillon 
ambală motorul și porni în viteză de pe loc, căci 
o astfel de mașină îi permitea s-o facă. 

— Dillon, fii atent! strigă Cat, legându-și centu- 
ra. 

— Stai liniștită, Cat, din asta am trăit! 

Goni câţiva kilometri pentru a pune oarecare 
distanţă între el și reporteri. Cat asista neputin- 
cioasă, aştepând să se întâmple ceva rău. 


Dar nu se întâmplă nimic și peste o jumătate 
de oră se cazau la cel mai bun hotel din Reno. Cat 
se prăbuși într-un fotoliu. 

— Acum, după ce m-am relaxat puţin nu mi se 
mai pare atât de îngrozitoare conferința de presă. 

— Te-ai schimbat foarte mult, Cat. Cine ţi-a 
tăiat părul? 

— Adora. 

— Şi machiajul, și taiorul? 

— Tot Adora. Ne-am rezolvat problemele, apoi 


ea m-a ajutat să-mi schimb înfățișarea. Are gusturi 
deosebite. 

— Arăţi grozav, Cat. Ai fost sinceră când ai ros- 
tit cuvintele acelea la conferinţa de presă? 

— Cât se poate de sinceră. 

— Atunci mai spune-le o dată, numai pentru 
mine. 

— Te iubesc, Dillon. 

El tăcu un moment. Apoi îi luă mâna între ale 
lui şi o ridică în picioare. Începu să-i descheie 
nasturii jachetei. 

— Îmi place cum arăţi în acest taior, Cat. Dar 
mai mult îmi placi în jeanșii tăi vechi şi-n cizme. 

— Mă bucur, Dillon. 

— Şi cel mai mult îmi placi goală. Îi scoase 
jacheta și o aruncă pe un scaun, apoi începu să-i 
desfacă fermoarul rochiei. Cat o lăsă să cadă la 
pământ, apoi își scoase pantofii. Nu purta sutien, 
așa cum o învățase Adora. 

Dillon fu surprins de goliciunea ei. 


154 


— Şi eu te iubesc, Cat. 
Cat zâmbi. 
— Ştiam. Ea îi ridică pulovărul și i-l scoase. Am 


știut asta, dar am vrut să te aud spunându-mi-o 
acum. 

— Să repet? 

Cat îi atinse pieptul. 

— Da, mai spune-mi-o. Veni mai aproape de el, 
își înlănțui braţele de gâtul lui și-și lăsă capul la 
pieptul lui. Să-mi spui mereu vorbele astea, 
Dillon. 

— O să ţi le repet mereu, Cat, dacă o să te 
măriți cu mine. 

— Da, Dillon, o fac cu toată dragostea. 

Dillon o ridică în braţe şi o duse în dormitor, 
spunându-i: 

Dar acolo, Cat realiză că nu avea cu ce să se 
protejeze. Dillon o sărută şi-i spuse: 

— Ne-am descurcat destul de bine cu Alexa. 

Cat îl împinse pentru a-i vedea ochii. 

— Ce spui? 

— Că probabil ne-ar sta mai bine cu un copil al 


nostru. De fapt, mi-am făcut o mulţime de pla- 
nuri pentru viaţa pe care o vom duce împreună, 
Cat. 

Cat îi îndepărtă o şuviţă de pe frunte. 

— Spune-mi-le, Dillon, nu uita nici un 
amănunt. 

— Bine, Cat, vreau ca tu să-ţi continui studiile, 
așa cum ar fi trebuit cu ani în urmă. Vreau să-ţi iei 
diploma de inginer. 

— O, Dillon... 

— Vreau să avem copii. Vreau să-i creștem 
împreună, copiii noștri, sau alţii, pe care să-i 
facem ai noștri. 

— Vrei să şi adoptăm? 

El încuviinţă. 

— Am avut o copilărie foarte nefericită, Cat. 
Tocmai de aceea aș vrea să acord o şansă altor 
copii. Te-ar deranja să adoptăm unul sau doi? 

— Nu ştiu, nu mi-am pus niciodată problema 
asta. 

— Te-aş ajuta mult la creșterea lor. Îți 


amintești cum ne-am descurcat cu Alexa? 

— Este o nebunie. 

— De ce, Cat? 

— Am crezut că-mi place singurătatea mea. Dar 
de când te-am cunoscut, sunt fericită să-i anunţ 
pe toți că te iubesc și chiar am făcut-o în faţa unei 
săli pline cu reporteri. 

— O să facem multe lucruri împreună, Cat, și o 
să avem o viaţă minunată. 

Ea nu mai spuse nimic, vorbele erau de prisos. 
De când se întorsese Dillon McKenna în Red Dog 
City, lumea devenise un loc în care se putea 
întâmpla orice, un loc în care chiar băieţoasa Cat 
Beaudine să-și găsească toată dragostea și feri- 
cirea care-i fuseseră cândva refuzate. 


Sfârşit 

